Ηρακλής Θεσσαλονίκης (καλαθοσφαίριση ανδρών)

Ο Γυμναστικός Σύλλογος Θεσσαλονίκης «ο Ηρακλής» είναι ελληνικό αθλητικό σωματείο το οποίο εδρεύει στη Θεσσαλονίκη. Ιδρύθηκε στις 29 Νοεμβρίου 1908 και αποτελεί ένα από τα αρχαιότερα εν ενεργεία αθλητικά σωματεία στην Ελλάδα.

Αντλεί το όνομα του από τον Ηρακλή, ημίθεο και ήρωα της ελληνικής μυθολογίας. Στο λογότυπο του απεικονίζεται ο ημίθεος Ηρακλής. Τα χρώματα του είναι το μπλε και το λευκό, εμπνευσμένα από τη γαλανόλευκη σημαία της Ελλάδας, ως ένδειξη της εθνικότητας και του πάθους των μελών του για την απελευθέρωση της υποδουλωμένης τότε Θεσσαλονίκης από την οθωμανική αυτοκρατορία.

Αποτελεί τον παλαιότερο εν ενεργεία αθλητικό σύλλογο της Θεσσαλονίκης και της Μακεδονίας, και θεωρείται ως η ομάδα των συντηρητικών παλαιών Θεσσαλονικέων. Τα προσωνύμια που τον ακολουθούν είναι «Γηραιός» και «Ημίθεος».

Το ανδρικό τμήμα καλαθοσφαίρισης του Γ.Σ. Ηρακλής Θεσσαλονίκης ιδρύθηκε στις 11 Νοεμβρίου 1921 και αποτελεί παράλληλα την πρώτη ομάδα που κατέκτησε το Πρωτάθλημα Ελλάδας. Καλλιεργεί τμήματα τόσο ενηλίκων όσο και νεαρότερων ηλικιακά καλαθοσφαιριστών. Χρησιμοποιεί ως αγωνιστική έδρα το ιδιόκτητο Ιβανώφειο Κλειστό Γυμναστήριο το οποίο έχει χωρητικότητα 2.400 θέσεων.

Από την αγωνιστική περίοδο 2025–2026 το ανδρικό τμήμα καλαθοσφαίρισης αγωνίζεται στο πρώτο τη τάξει πρωτάθλημα της Α1 Εθνικής Κατηγορίας (Greek Basketball League), διαθέτοντας το νομικό πρόσωπο της καλαθοσφαιρικής ανώνυμης εταιρείας, με την επωνυμία Γυμναστικός Σύλλογος Αγιάς «Ηρακλής» Καλαθοσφαιρική Ανώνυμη Εταιρεία και με τον διακριτικό τίτλο Ηρακλής Κ.Α.Ε..

 Ιστορία 
 Γ.Σ. Ηρακλής Θεσσαλονίκης – Τμήμα Καλαθοσφαίρισης Ανδρών (1921–2022) 
 Η ίδρυση του τμήματος καλαθοσφαίρισης (1921) 
Το άθλημα της καλαθοσφαίρισης ήρθε στη Θεσσαλονίκη μέσα από τη συνεργασία του Γ.Σ. Ηρακλής Θεσσαλονίκης με τη Χ.Α.Ν. Θεσσαλονίκης. Συγκεκριμένα, σύμφωνα με την εφημερίδα Ταχυδρόμος Βορείου Ελλάδος (21 Οκτωβρίου 1921), θα άρχιζε στις 25 Οκτωβρίου 1921 στο γήπεδο του Γ.Σ. Ηρακλής Θεσσαλονίκης το νέο άθλημα «Μπάσκετ Μπωλ», το οποίο θα δίδασκε η Χ.Α.Ν. Θεσσαλονίκης. Η Χ.Α.Ν. Θεσσαλονίκης είχε στενή συνεργασία με τον Γ.Σ. Ηρακλής Θεσσαλονίκης, ενώ μάλιστα ιδρυτικό της μέλος υπήρξε και ο τότε πρόεδρος του Γ.Σ. Ηρακλής Θεσσαλονίκης, Απόστολος Κοσμόπουλος.

Ο Γ.Σ. Ηρακλής Θεσσαλονίκης πρωτοπόρησε και ίδρυσε το τμήμα καλαθοσφαίρισης ανδρών στις 11 Νοεμβρίου 1921. Ο πρώτος πρόεδρος ήταν ο Απόστολος Κοσμόπουλος και αρχηγός και υπεύθυνος των Αμερικανικών Αθλοπαιδιών (όπως ονομάζονταν η καλαθοσφαίριση και η πετοσφαίριση) ήταν ο Νικόλαος Βάγιας, ο οποίος διαδραμάτισε σημαντικό ρόλο στη δημιουργία της ανδρικής ομάδας καλαθοσφαίρισης του Γ.Σ. Ηρακλής Θεσσαλονίκης.

 Το πρώτο Πανελλήνιο Πρωτάθλημα (1928) 
Ο Γ.Σ. Ηρακλής Θεσσαλονίκης κατέκτησε το Πανελλήνιο Πρωτάθλημα 1927–1928, το οποίο υπήρξε και το πρώτο στην ιστορία του θεσμού στην Ελλάδα. Επικράτησε με σημαντική διαφορά επί των αντιπάλων καθώς νίκησε την Α.Ε.Κ. με 33–6, τον Α.Ο. Near East Καισαριανής με 37–19, τον Α.Σ. Άρης Θεσσαλονίκης με 30–23 και στον τελικό νίκησε τον Α.Ο. Βυζαντινό με 26–18. Η ομάδα του Γ.Σ. Ηρακλής Θεσσαλονίκης αποτελούνταν από τον Μπάτρικ Μπενλιάν, τον Λεβόν Μπαμπουλουζιάν, τον Σωκράτη Ελευθεριάδη, τον Γιώργο Περιστάνογλου, τον Γιάννη Ιωαννίδη και τον Γιάννη Αμπατζόγλου.


Ο Γιάννης Αμπατζόγλου, ο οποίος ήταν ένας από τους καλαθοσφαιριστές οι οποίοι κατέκτησαν το πρώτο τρόπαιο της ιστορίας της ανδρικής ομάδας καλαθοσφαίρισης του Γ.Σ. Ηρακλής Θεσσαλονίκης, υπήρξε ένα από τα 13 ιδρυτικά μέλη της Διεθνούς Ομοσπονδίας Καλαθοσφαίρισης (F.I.BA.), υπογράφοντας το πρακτικό ίδρυσης της το 1932.

 Η πορεία μετά την κατάκτηση του πρώτου πρωταθλήματος (1929–1934) 
Στα πρωταθλήματα που ακολούθησαν δεν υπήρξε ανάλογη συνέχεια, καθώς ο Γ.Σ. Ηρακλής Θεσσαλονίκης περιορίστηκε σταθερά στην 4η θέση, ενώ την αγωνιστική περίοδο 1933–1934 ήταν η πρώτη και μοναδική φορά που δεν συμμετείχε στο Πρωτάθλημα Θεσσαλονίκης.

 Το δεύτερο Πανελλήνιο Πρωτάθλημα (1935) 
Το 1934 οι καλαθοσφαιριστές που αποτελούσαν τον κορμό της πρωταθλήτριας Θεσσαλονίκης Χ.Α.Ν. Θεσσαλονίκης μεταγράφονται ομαδικά στον Γ.Σ. Ηρακλής Θεσσαλονίκης. Αυτό είχε ως αποτέλεσμα τη σημαντική ενίσχυση της ομάδας του Γ.Σ. Ηρακλής Θεσσαλονίκης και τελικά την κατάκτηση του Πρωταθλήματος Θεσσαλονίκης. Με την κατάκτηση αυτή, ο Γ.Σ. Ηρακλής Θεσσαλονίκης απέκτησε δικαίωμα συμμετοχής στο Πανελλήνιο Πρωτάθλημα 1934–1935, το οποίο κατέκτησε για δεύτερη φορά στην ιστορία του, επικρατώντας του Πανιώνιου Σμύρνης με 34–11, του Γ.Σ. Πανελλήνιου με 30–28 και του Πειραϊκού Συνδέσμου με 2–0 ο οποίος μηδενίστηκε. Την ομάδα του Γ.Σ. Ηρακλής Θεσσαλονίκης αποτελούσαν από ο Γ. Νανές, ο Γ. Μαντόπουλος, ο Δ. Καπήλου, ο Μ. Αδαμίχου, ο Μ. Παπαγιάννης, ο Πολυμέρης, ο Κοκκίνης και ο Δοσόπουλος.

 Πρωταθλητής Θεσσαλονίκης (1936–1940) 
Τα χρόνια που ακολούθησαν μέχρι την έναρξη του Β΄ παγκοσμίου πολέμου, ο Γ.Σ. Ηρακλής Θεσσαλονίκης δεν κατάφερε να κατακτήσει ξανά το Πανελλήνιο Πρωτάθλημα, καθώς κατέκτησε τη 2η θέση στο Πρωτάθλημα Ελλάδας 1935–1936, ενώ αυτή ήταν και η τελευταία χρονιά όπου ομάδα της Θεσσαλονίκης συμμετείχε στο Πανελλήνιο Πρωτάθλημα προπολεμικά. Όσον αφορά το Πρωτάθλημα Θεσσαλονίκης, ο Γ.Σ. Ηρακλής Θεσσαλονίκης αναδείχθηκε πρωταθλητής το 1936, το 1937 και το 1939.

 Η καλαθοσφαίριση μεταπολεμικά πριν την Α΄ Εθνική Κατηγορία (1946–1963) 
Τα πρώτα χρόνια μετά τη λήξη του Β΄ Παγκοσμίου Πολέμου η ομάδα του Γ.Σ. Ηρακλής Θεσσαλονίκης δεν εμφάνιζε ιδιαίτερα καλή εικόνα και δεν κατάφερε να κατακτήσει το Πρωτάθλημα Θεσσαλονίκης, ενώ περιστασιακά κατάφερνε να κερδίσει την πρόκριση στο Πανελλήνιο Πρωτάθλημα (1947, 1950, 1955). Ωστόσο, είναι αξιοσημείωτο το γεγονός ότι σε τουλάχιστον 2 περιπτώσεις (1948, 1956), ενώ στο Πρωτάθλημα Θεσσαλονίκης η ομάδα τερμάτισε σε θέση πρόκρισης στο Πανελλήνιο Πρωτάθλημα, το τελευταίο δεν διεξήχθη με αποτέλεσμα να χαθεί η ευκαιρία για κάποια διάκριση.

Στα τέλη της δεκαετίας του 1950 και τις αρχές τις δεκαετίας του 1960 δημιουργήθηκε μία δυνατή ομάδα, η οποία και κέρδισε την πρόκριση στο Πανελλήνιο Πρωτάθλημα επί 5 συναπτά έτη, τα οποία ήταν και τα τελευταία πριν τη δημιουργία της ενιαίας Α΄ Εθνικής Κατηγορίας (1959–1963). Αξίζει να σημειωθεί ότι την αγωνιστική περίοδο 1962–1963 ο Γ.Σ. Ηρακλής Θεσσαλονίκης προκρίθηκε στο Πανελλήνιο Πρωτάθλημα 1962–1963, κατακτώντας και το Πρωτάθλημα Θεσσαλονίκης. Οι πιο αξιοσημείωτες παρουσίες στο Πανελλήνιο Πρωτάθλημα κατά τα παραπάνω χρόνια ήταν οι αγωνιστικοί περίοδοι 1960–1961 και 1961–1962.

Την αγωνιστική περίοδο 1960–1961 ο Γ.Σ. Ηρακλής Θεσσαλονίκης ισοβάθμησε στην 1η θέση του Πανελληνίου Πρωταθλήματος 1960–1961 με τον Α.Ο. Παναθηναϊκό και τον Α.Ο. Sporting με 5 νίκες και 1 ήττα. Ωστόσο, υπέβαλε ένσταση για την αντικανονική συμμετοχή του Ελληνοαιγυπτίου καλαθοσφαιριστή Νάκιου (υποστήριξε ότι αυτός ανήκε σε αιγυπτιακό αθλητικό σωματείο) στον αγώνα Γ.Σ. Ηρακλής Θεσσαλονίκης – Α.Ο. Παναθηναϊκός (42–60), το οποίο αποτέλεσε και τη μοναδική ήττα του Γ.Σ. Ηρακλής Θεσσαλονίκης στη διοργάνωση. Η επιτροπή καλαθόσφαιρας του Σ.Ε.Γ.Α.Σ. απέρριψε την ένσταση όπου ο Γ.Σ. Ηρακλής Θεσσαλονίκης ζητούσε να ανακηρυχθεί Πρωταθλητής Ελλάδας και έτσι σε ένδειξη διαμαρτυρίας η ομάδα της Θεσσαλονίκης αποφάσισε να αποσυρθεί από τα μπαράζ ανάδειξης του πρωταθλητή.

Την αγωνιστική περίοδο 1961–1962 ο Γ.Σ. Ηρακλής Θεσσαλονίκης βρέθηκε και πάλι στην 1η θέση του Πανελληνίου Πρωταθλήματος 1961–1962, αυτή τη φορά σε τετραπλή ισοβαθμία με τον Α.Ο. Παναθηναϊκό, τον Α.Ο. Τρίτων Αθηνών και το Ανατόλια. Στους αγώνες μπαράζ που διεξήχθησαν, ο Γ.Σ. Ηρακλής Θεσσαλονίκης ισοβάθμησε με τον Α.Ο. Παναθηναϊκό στην 1η θέση, ωστόσο έχασε το πρωτάθλημα καθώς ηττήθηκε στον μεταξύ τους αγώνα.

 Τα πρώτα χρόνια στις Εθνικές Κατηγορίες (1963–1980) 
Στο πρώτο πρωτάθλημα της Α΄ Εθνικής Κατηγορίας ο Γ.Σ. Ηρακλής Θεσσαλονίκης βρέθηκε στην 1η θέση ισοβαθμώντας με την Α.Ε.Κ.. Σε αγώνα μπαράζ που πραγματοποιήθηκε στο Παναθηναϊκό Στάδιο η Α.Ε.Κ. επικράτησε εύκολα, περιορίζοντας τον Γ.Σ. Ηρακλής Θεσσαλονίκης στην κατάκτηση της 2ης θέσης. Στην Α΄ Εθνική Κατηγορία 1963–1964 οι παίκτες του Γ.Σ. Ηρακλή Θεσσαλονίκης ο Γιάννης Μπούσιος και ο Αριστείδης Μούμογλου ήταν ο 2ος και ο 3ος καλύτερος scorer του πρωταθλήματος αντίστοιχα. Τα επόμενα χρόνια ακολούθησαν λιγότερο καλές πορείες, καθώς οι καλαθοσφαιριστές, οι οποίοι οδηγούσαν τον Γ.Σ. Ηρακλής Θεσσαλονίκης στις υψηλές θέσεις στην αρχή της δεκαετίας του 1960, αποσύρονταν σταδιακά.

Το πιο αξιοσημείωτο γεγονός της αγωνιστικής περιόδου 1971–1972 συνέβη στις 13 Ιουλίου 1972 όταν πραγματοποιήθηκε το ρεκόρ πόντων του Αριστείδη Μούμογλου ο οποίος πέτυχε 145 πόντους απέναντι στον Α.Ο. Βυζαντινό τον οποίον νίκησε ο Γ.Σ. Ηρακλής Θεσσαλονίκης με 170–94, ενώ ακόμα δεν είχε θεσμοθετηθεί το shoot των 3 πόντων. Με τους πόντους αυτούς αναδείχθηκε και 1ος scorer της Α΄ Εθνικής Κατηγορίας 1971–1972 με 654 πόντους.

Την αγωνιστική περίοδο 1976–1977 ο Γ.Σ. Ηρακλής Θεσσαλονίκης αγωνίστηκε για πρώτη φορά σε ευρωπαϊκή διοργάνωση μέσω της 6ης θέσης την οποία είχε κατακτήσει την αγωνιστική περίοδο 1975–1976. Επίσης, μία σημαντική στιγμή ήταν το 1979 όταν ο Δημήτρης Καρατζουλίδης και ο Σωτήρης Σακελλαρίου, καλαθοσφαιριστές του Γ.Σ. Ηρακλής Θεσσαλονίκης, κατέκτησαν με την Εθνική Ελλάδας το χρυσό μετάλλιο στους Μεσογειακούς Αγώνες 1979.

 Η καθιέρωση στις υψηλές θέσεις του πρωταθλήματος (1980–1989) 
Την δεκαετία του 1980 ο Γ.Σ. Ηρακλής Θεσσαλονίκης καθιερώθηκε στα υψηλά στρώματα της βαθμολογίας του Πρωταθλήματος Ελλάδας. Στην αρχή της δεκαετίας και συγκεκριμένα το 1981 αγωνίστηκε στον τελικό του Κυπέλλου Ελλάδας 1980–1981 όπου και ηττήθηκε από την Α.Ε.Κ., με τον ομογενή Kurt Rambis στη σύνθεση της. Ο τελικός πραγματοποιήθηκε στη Γλυφάδα, οπότε ο Ηρακλής αγωνίστηκε ουσιαστικά εκτός έδρας. Στην Α΄ Εθνική Κατηγορία 1980–1981 ο Γ.Σ. Ηρακλής Θεσσαλονίκης κατέκτησε την 5η θέση η οποία τον οδήγησε στη συμμετοχή του στο F.I.BA. Korać Cup.

Τις επόμενες χρονιές παρότι ο Γ.Σ. Ηρακλής Θεσσαλονίκης δεν διεκδίκησε τον τίτλο του πρωταθλητή, είχε πολύ καλή παρουσία στο Πρωτάθλημα Ελλάδας και πολλές συμμετοχές στις ευρωπαϊκές διοργανώσεις (1981, 1982, 1983, 1985, 1987). Μάλιστα, την αγωνιστική περίοδο 1989–1990 έφτασε μέχρι τη φάση των 16 του F.I.BA. Korać Cup 1989–1990. Επιπλέον, μία σημαντική στιγμή ήταν το 1989 όταν ο Δημήτρης Παπαδόπουλος, forward του Γ.Σ. Ηρακλής Θεσσαλονίκης, κατέκτησε με την Εθνική Ελλάδας το αργυρό μετάλλιο στο F.I.BA. Eurobasket 1989.

Δύο γεγονότα, τα οποία σημάδεψαν τη δεκαετία του 1980 για τον Γ.Σ. Ηρακλής Θεσσαλονίκης, ήταν η ανέγερση του Ιβανωφείου Κλειστού Γυμναστηρίου το 1987 και η άφιξη του David Ancrum την ίδια χρονιά, ενός εκ των κορυφαίων ξένων καλαθοσφαιριστών οι οποίοι αγωνίστηκαν σε ελληνικό σύλλογο. Το Ιβανώφειο Κλειστό Γυμναστήριο αποτελεί μέχρι σήμερα την αγωνιστική έδρα των τμημάτων καλαθοσφαίρισης και το ιδιόκτητο κλειστό στάδιο του Γ.Σ. Ηρακλής Θεσσαλονίκης. Ο David Ancrum ήρθε στη Θεσσαλονίκη το 1987 για να αγωνιστεί μόνο στους ευρωπαϊκούς αγώνες του Γ.Σ. Ηρακλής Θεσσαλονίκης, καθώς οι ξένοι καλαθοσφαιριστές δεν επιτρέπονταν ακόμα να αγωνίζονται στο ελληνικό πρωτάθλημα. Την αγωνιστική περίοδο 1987–1988, όταν επιτράπηκε η συμμετοχή ενός ξένου καλαθοσφαιριστή στις εγχώριες διοργανώσεις, ο David Ancrum έκανε το ντεμπούτο του και εντός των συνόρων. Η θητεία του στον Γ.Σ. Ηρακλής Θεσσαλονίκης διήρκησε συνολικά για 5 χρόνια. Στις 4 αγωνιστικές περιόδους, όταν αγωνιζόταν στο ελληνικό πρωτάθλημα, ο David Ancrum αναδείχθηκε 2ος scorer πίσω από τον Νίκο Γκάλη.thumb|right|220px|Η άποψη από τον εσωτερικό χώρο του Ιβανωφείου Κλειστού Γυμναστηρίου.

 Η δεκαετία με τις σημαντικές ευρωπαϊκές παρουσίες (1990–1999) 
Η δεκαετία του 1990 αποτελεί ίσως την πιο επιτυχημένη δεκαετία της ανδρικής ομάδας καλαθοσφαίρισης του Γ.Σ. Ηρακλής Θεσσαλονίκης, όχι τόσο λόγω των επιτυχιών της σε επίπεδο τροπαίων, αλλά κυρίως λόγω της διάρκειας της. Ο Γ.Σ. Ηρακλής Θεσσαλονίκης συνέχισε τις πολύ καλές πορείες που είχε την προηγούμενη δεκαετία και μονιμοποίησε την παρουσία του στις ευρωπαϊκές διοργανώσεις.

Την αγωνιστική περίοδο 1990–1991 ο Γ.Σ. Ηρακλής Θεσσαλονίκης βρέθηκε στην πρώτη τετράδα της Α1 Εθνικής Κατηγορίας 1990–1991 και ξανά στη φάση των 16 του F.I.BA. Korać Cup 1990–1991, ενώ βρέθηκε και μία ανάσα από την πρόκριση στην προημιτελική φάση της ευρωπαϊκής διοργάνωσης.

Την αγωνιστική περίοδο 1992–1993 οι προσπάθειες για την ελληνοποίηση του David Ancrum δεν πέτυχαν οπότε αυτός αποχώρησε από τον Γ.Σ. Ηρακλής Θεσσαλονίκης καθώς οι 2 θέσεις των ξένων καλαθοσφαιριστών, τους οποίους δικαιούνταν ο Γ.Σ. Ηρακλής Θεσσαλονίκης, είχαν ήδη καλυφθεί. Για τον λόγο αυτόν έγινε προσέγγιση στον Νίκο Γκάλη, ο οποίος είχε αποχωρήσει από τον Α.Σ. Άρης Θεσσαλονίκης, μαζί με τις προτάσεις οι οποίες του έγιναν από τον Σ.Φ. Ολυμπιακό Πειραιώς και τον Α.Ο. Παναθηναϊκό, ωστόσο τα τεράστια ποσά που του προσέφεραν οι αθλητικοί σύλλογοι της Αττικής τον οδήγησαν στο να μετακομίσει στον Α.Ο. Παναθηναϊκό. Μετά από όλα αυτά τα γεγονότα η παρουσία του Γ.Σ. Ηρακλής Θεσσαλονίκης στην Α1 Εθνική Κατηγορία 1992–1993 δεν ήταν η ιδανικότερη, ωστόσο έφτασε για άλλη μια φορά στη φάση των 16 του F.I.BA. Korać Cup 1992–1993.

Την αγωνιστική περίοδο 1993–1994 ο Γ.Σ. Ηρακλής Θεσσαλονίκης απέκτησε τον Jure Zdovc, ο οποίος κατέκτησε με τη C.S.P. Limoges το FIBA European League 1992–1993 και ήταν ο βασικός play maker της C.S.P. Limoges, καθώς και τον έτερο ξένο James Donaldson, ο οποίος ήταν επί σειρά ετών ο βασικός καλαθοσφαιριστής διαφόρων συλλόγων του N.B.A.. Η παρουσία τους συνέβαλε στην εξαιρετική αγωνιστική πορεία του Γ.Σ. Ηρακλής Θεσσαλονίκης μέχρι τον τελικό του Κυπέλλου Ελλάδας 1993–1994, στον οποίο ηττήθηκε από τον Σ.Φ. Ολυμπιακό Πειραιώς, σε έναν αγώνα ο οποίος διεξήχθη ημέρα Παρασκευή στο Στάδιο Ειρήνης και Φιλίας, αγωνιστική έδρα του Σ.Φ. Ολυμπιακού Πειραιώς, κάτι ασυνήθιστο για τελικό οποιασδήποτε μεγάλης διοργάνωσης και το οποίο δεν βοήθησε στην παρουσία των οπαδών του Γ.Σ. Ηρακλής Θεσσαλονίκης από τη Θεσσαλονίκη για να στηρίξει την ομάδα του.

Η αγωνιστική περίοδος 1994–1995 ήταν από τις πιο επιτυχημένες αγωνιστικές περιόδους της δεκαετίας του 1990 για τον Γ.Σ. Ηρακλής Θεσσαλονίκης. Προπονητής του Γ.Σ. Ηρακλής Θεσσαλονίκης ήταν ο Slobodan Subotić, ενώ το δίδυμο των ξένων καλαθοσφαιριστών αποτελούσε ο Jure Zdovc μαζί με τον εξαιρετικό Αμερικανό Walter Berry, ο οποίος αναδείχθηκε και πρώτος scorer της Α1 Εθνικής Κατηγορίας 1994–1995. Επίσης, βασικοί καλαθοσφαιριστές του Γ.Σ. Ηρακλής Θεσσαλονίκης αποτελούσαν ο Λευτέρης Κακιούσης και ο Pete Παπαχρόνης. Η σπουδαία αυτή ομάδα κατέκτησε την 3η θέση στην Α1 Εθνική Κατηγορία 1994–1995, κερδίζοντας και την πρόκριση στο F.I.BA. European League 1995–1996 και βρέθηκε στην ημιτελική φάση του F.I.BA. European Cup 1994–1995, όπου αποκλείστηκε οριακά από τη Saski Baskonia με νίκες 2–1. Οι διαφορές ήταν πάρα πολύ μικρές σε όλους τους αγώνες (79–78, 74–79, 66–70), δείγμα του πόσο κοντά έφτασε ο Γ.Σ. Ηρακλής Θεσσαλονίκης στον τελικό του F.I.BA. European Cup 1994–1995. Την ίδια αγωνιστική περίοδο, η εφηβική ομάδα καλαθοσφαίρισης του Γ.Σ. Ηρακλής Θεσσαλονίκης κατέκτησε αήττητη το Πρωτάθλημα Ελλάδας.

Την αγωνιστική περίοδο 1995–1996 πραγματοποιήθηκε η πρώτη συμμετοχή του Γ.Σ. Ηρακλής Θεσσαλονίκης στο F.I.BA. European League 1995–1996, με την παρουσία του Roy Tarpley και του Xavier McDaniel, Αμερικανού καλαθοσφαιριστή του N.B.A., ο οποίος αντικατέστησε τον Walter Berry. Επιπλέον, έφτασε μέχρι τον τελικό του Κυπέλλου Ελλάδας 1995–1996, ο οποίος διεξήχθη στην Πάτρα, όπου ηττήθηκε από τον Α.Ο. Παναθηναϊκό.

Η αγωνιστική περίοδος 1996–1997 ήταν πετυχημένη ιδιαίτερα στο επίπεδο της ευρωπαϊκής παρουσίας, καθώς ο Γ.Σ. Ηρακλής Θεσσαλονίκης έφτασε μέχρι την ημιτελική φάση του F.I.BA. EuroCup 1996–1997, ολοκληρώνοντας την ευρωπαϊκή παρουσία του με το απόλυτο των νικών εντός έδρας. Στην ημιτελική φάση αποκλείστηκε από τη S.B. Verona, λόγω της πολύ μεγάλης διαφοράς με την οποία ηττήθηκε στον πρώτο αγώνα, παρότι στον επαναληπτικό αγώνα στο Ιβανώφειο Κλειστό Γυμναστήριο νίκησε με διαφορά 20 πόντων. Επομένως, χάθηκε η ευκαιρία να διεκδικήσει το F.I.BA. EuroCup 1996–1997 στον τελικό με αντίπαλο τη C.F. Real Madrid.

Στα τέλη της δεκαετίας του 1990 άρχισε η σταδιακή ανανέωση του roster του Γ.Σ. Ηρακλής Θεσσαλονίκης, με τη συμμετοχή νεαρών καλαθοσφαιριστών οι οποίοι αναδείχθηκαν σε ευρωπαϊκό επίπεδο τα επόμενα χρόνια, όπως ο Νίκος Χατζηβρέττας, ο Λάζαρος Παπαδόπουλος και ο πολύ ταλαντούχος Χάρης Μαρκόπουλος. Αυτό συνδυάστηκε και με τη συμμετοχή στο Final 4 του Κυπέλλου Ελλάδας 1998–1999 όπου ο Γ.Σ. Ηρακλής Θεσσαλονίκης ηττήθηκε από την Α.Ε.Κ. στο Στάδιο Ειρήνης και Φιλίας ενώ νίκησε τον Α.Σ. Άρης Θεσσαλονίκης στον μικρό τελικό για να εξασφαλίσει τη συμμετοχή του στο F.I.BA. Saporta Cup 1999–2000.

 Η αγωνιστική πορεία στις αρχές της νέας χιλιετίας (2000–2010) 
Η δεκαετία του 2000 ξεκίνησε με τον τρόπο που ολοκληρώθηκε η δεκαετία του 1990, δηλαδή με τη συμμετοχή στις ευρωπαϊκές διοργανώσεις, και συγκεκριμένα στο F.I.BA. Saporta Cup 1999–2000, όπου τερμάτισε 1ος στη φάση των ομίλων. Ωστόσο, αποκλείστηκε στην προημιτελική φάση από την Α.Ε.Κ. η οποία αργότερα κατέκτησε το F.I.BA. Saporta Cup 1999–2000. Στο Κύπελλο Ελλάδας 1999–2000 αποκλείστηκε στην ημιτελική φάση από τον Α.Ο. Παναθηναϊκό στο Final 4 το οποίο διεξήχθη στο Κλειστό Γήπεδο Π.Α.Ο.Κ..

Την αγωνιστική περίοδο 2000–2001 ο Γ.Σ. Ηρακλής Θεσσαλονίκης επιλέχθηκε μαζί με τον Α.Ο. Παναθηναϊκό να εκπροσωπήσει την Ελλάδα στο F.I.BA. SuproLeague 2000–2001 αντιμετωπίζοντας μεγάλες ευρωπαϊκές ομάδες όπως τη K.K. Partizan και τη Maccabi Tel Aviv, τις οποίες και κέρδισε στο Ιβανώφειο Κλειστό Γυμναστήριο. Αποκλείστηκε με νίκες 2–1 από την Alba Berlin στη φάση των 16, έχοντας στο αγωνιστικό δυναμικό του μεταξύ άλλων τον Δημήτρη Διαμαντίδη, τον Νίκο Χατζηβρέττα, τον Λάζαρο Παπαδόπουλο και τον Σοφοκλή Σχορτσιανίτη, οι οποίοι υπήρξαν 4 από τους στυλοβάτες των επιτυχιών της Εθνικής Ελλάδας η οποία τα επόμενα χρόνια αναδείχθηκε πρωταθλήτρια του F.I.BA. European Championship 2005 και δευτεραθλήτρια του F.I.BA. World Championship 2006.

Η αγωνιστική περίοδος 2001–2002 βρήκε τον Γ.Σ. Ηρακλής Θεσσαλονίκης στην 4η θέση της Α1 Εθνικής Κατηγορίας 2001–2002, έχοντας μόνο μία ήττα εντός έδρας, με προπονητικό δίδυμο τον Κώστα Πιλαφίδη και τον Παρασκευά Μουρατίδη, παλαιούς καλαθοσφαιριστές του Γ.Σ. Ηρακλής Θεσσαλονίκης, και με τον Νίκο Χατζηβρέττα να αναδεικνύεται πρώτος scorer της Α1 Εθνικής Κατηγορίας 2001–2002. Η θέση αυτή εξασφάλιζε τη συμμετοχή του Γ.Σ. Ηρακλής Θεσσαλονίκης στην Euroleague 2001–2002. Επιπλέον, συμμετείχε στο F.I.BA. Saporta Cup 2001–2002 όπου αποκλείστηκε στη φάση των 16. Η αγωνιστική περίοδος 2002–2003 σημαδεύτηκε από την αποχώρηση μεγάλου μέρους του βασικού αγωνιστικού δυναμικού της αγωνιστικής περιόδου 2001–2002, οπότε ο Γ.Σ. Ηρακλής Θεσσαλονίκης περιορίστηκε σε μία μέτρια αγωνιστική πορεία.

Την αγωνιστική περίοδο 2003–2004 πραγματοποιήθηκε η τελευταία σημαντική αγωνιστική πορεία της συγκεκριμένης γενιάς καλαθοσφαιριστών, με προεξέχοντες τον Δημήτρη Διαμαντίδη, ο οποίος κέρδισε το βραβείο του πολυτιμότερου καλαθοσφαιριστή της Α1 Εθνικής Κατηγορίας 2003–2004, και τον Λάζαρο Παπαδόπουλο. Η ομάδα του Γ.Σ. Ηρακλής Θεσσαλονίκης, με προπονητή τον Λευτέρη Κακιούση, παλαιό καλαθοσφαιριστή του Γ.Σ. Ηρακλής Θεσσαλονίκης, κατέκτησε την 3η θέση στην Α1 Εθνική Κατηγορία 2003–2004 έχοντας αποκλειστεί στην ημιτελική φάση από τον Α.Ο. Παναθηναϊκό και νικώντας την Α.Ε.Κ. στη σειρά των αγώνων για την 3η θέση με νίκες 3–2.

Από εκεί και πέρα, οι πρωτοκλασάτοι καλαθοσφαιριστές αποχώρησαν και ο Γ.Σ. Ηρακλής Θεσσαλονίκης ακολούθησε πτωτική αγωνιστική πορεία με αποτέλεσμα τον υποβιβασμό του στην Α2 Εθνική Κατηγορία 2006–2007 κατά την αγωνιστική περίοδο 2005–2006, ελέω σημαντικών οικονομικών προβλημάτων τα οποία υπήρχαν. Τις επόμενες αγωνιστικές περιόδους και μέχρι το τέλος της δεκαετίας του 2000, δεν υπήρχαν οι προϋποθέσεις για να δημιουργηθεί μία ανταγωνιστική ομάδα στην Α2 Εθνική Κατηγορία προκειμένου ο Γ.Σ. Ηρακλής Θεσσαλονίκης να διεκδικήσει τον προβιβασμό του στην Α1 Εθνική Κατηγορία.

Την αγωνιστική περίοδο 2009–2010, επέστρεψε ο Λευτέρης Κακιούσης ως προπονητής του Γ.Σ. Ηρακλής Θεσσαλονίκης και με σημαντικές προσθήκες στο αγωνιστικό δυναμικό του Γ.Σ. Ηρακλής Θεσσαλονίκης, όπως του Terrel Castle και του Vladimir Petrović, δημιουργήθηκε μία πολύ δυνατή ομάδα η οποία ολοκλήρωσε την Α2 Εθνική Κατηγορία 2009–2010 ισοβαθμώντας στην 1η θέση με τον Π.Ο. Ίκαρος Έσπερος Καλλιθέας και κατακτώντας τον προβιβασμό στην Α1 Εθνική Κατηγορία 2010–2011. Αξιοσημείωτη ήταν και η αγωνιστική πορεία στο Κύπελλο Ελλάδας 2009–2010, στο οποίο απέκλεισε στον μονό προημιτελικό αγώνα στο Ιβανώφειο Κλειστό Γυμναστήριο τον Γ.Σ. Πανιώνιο Σμύρνης, ο οποίος αγωνιζόταν στην Α1 Εθνική Κατηγορία, ενώ στην ημιτελική φάση αποκλείστηκε από τον Α.Ο. Παναθηναϊκό.

 Τα πέτρινα χρόνια (2010–2019) 
Ωστόσο, ο προβιβασμός του Γ.Σ. Ηρακλής Θεσσαλονίκης στην Α1 Εθνική Κατηγορία 2010–2011 δεν κατάφερε να συνοδευτεί από μία ανταγωνιστική ομάδα, γεγονός το οποίο οδήγησε στον υποβιβασμό του Γ.Σ. Ηρακλής Θεσσαλονίκης στην Α2 Εθνική Κατηγορία 2011–2012. Τον υποβιβασμό του Γ.Σ. Ηρακλής Θεσσαλονίκης ακολούθησε πολύωρο συμβούλιο μεταξύ των διοικούντων της Κ.Α.Ε. Ηρακλής 2010, στην οποία πρόεδρος διατελούσε ο Μάκης Σαρλής, στο οποίο και αποφασίστηκε η διάλυσή της Κ.Α.Ε. Ηρακλής 2010. Καθώς αδυνατούσαν να εξυπηρετήσουν τα οικονομικά βάρη της ομάδας, προτίμησαν τον εθελοντικό υποβιβασμό στην πρώτη μη επαγγελματική κατηγορία, τη Β΄ Εθνική Κατηγορία, προκειμένου ο σύλλογος να εξυγιανθεί από τα δυσβάστακτα χρέη. Στη διάρκεια του καλοκαιριού υπήρξε έντονη πλην ανεπιβεβαίωτη φημολογία για διαπραγματεύσεις απορρόφησης του Γ.Σ. Πανελληνίου από τον Γ.Σ. Ηρακλής Θεσσαλονίκης, με την Επιτροπή Επαγγελματικού Αθλητισμού να απορρίπτει στα τέλη Αυγούστου αίτημα του Γ.Σ. Πανελληνίου για μεταβίβαση μετοχών στο Γιάννη Κουζούνη, μέλος της Κ.Α.Ε. Ηρακλής 2010. Με τον τρόπο αυτό το ανδρικό τμήμα καλαθοσφαίρισης πέρασε στη δικαιοδοσία του Γ.Σ. Ηρακλής Θεσσαλονίκης, ο οποίος βασανιζόταν ευρύτερα από σοβαρά διοικητικά και οικονομικά προβλήματα που κλιμακώθηκαν τα επόμενα χρόνια. Το ίδιο καλοκαίρι και το ανδρικό τμήμα ποδοσφαίρου υποβιβάστηκε από την Α΄ Εθνική Κατηγορία απευθείας στη Δ΄ Εθνική Κατηγορία επειδή δεν είχε καταθέσει φάκελο συμμετοχής στις επαγγελματικές εθνικές κατηγορίες.

Την αγωνιστική περίοδο 2011–2012 φάνηκε και στο αγωνιστικό κομμάτι ο αντίκτυπος των ανωτέρω γεγονότων, με την ομάδα να αντιμετωπίζει σοβαρό κίνδυνο νέου υποβιβασμού από τη Β΄ Εθνική Κατηγορία 2011–2012. Ο Γ.Σ. Ηρακλής Θεσσαλονίκης, με γενικό αρχηγό το Χρήστο Χρηστίδη, ξεκίνησε τη χρονιά με την εφηβική του ομάδα υπό την καθοδήγηση του Μάκη Καλανταρίδη, διευθυντή των τμημάτων υποδομής. Σταδιακά η ομάδα ενισχύθηκε με επαγγελματίες παίκτες, ενώ τη σκυτάλη του προπονητή πήρε στα μέσα Οκτωβρίου ο Θοδωρής Αλμπάνης. Το Μάρτιο έλαβε χώρα νέα αλλαγή προπονητή, με τον Αντώνη Κυρίτση να αναλαμβάνει καθήκοντα, ενώ τη χρονιά ολοκλήρωσε ο Δημήτρης Βατός. Την περίοδο αυτή το πρωτάθλημα της Β΄ Εθνικής Κατηγορίας 2011–2012 διοργανώθηκε με τη συμμετοχή 16 ομάδων σε κοινό όμιλο. Η ομάδα της Θεσσαλονίκης συγκέντρωσε 11 νίκες και 19 ήττες ολοκληρώνοντας τις αγωνιστικές της υποχρεώσεις στη 13η θέση της τελικής κατάταξης, εξασφαλίζοντας τελικά την παραμονή της.

Στη διοργάνωση του Κυπέλλου Ελλάδας 2011–2012 το πρώτο παιχνίδι του Γ.Σ. Ηρακλής Θεσσαλονίκης κατακυρώθηκε υπέρ του άνευ αγώνος, εφόσον αποχώρησε ο Μ.Α.Σ. Ερμής Λαγκαδά. Στη συνέχεια, ο ίδιος ο Γ.Σ. Ηρακλής Θεσσαλονίκης δήλωσε την εθελοντική του αποχώρηση από τη διοργάνωση, για δεύτερη συνεχόμενη χρονιά, αφήνοντας τον Γ.Σ. Διαγόρα Ρόδου να προκριθεί. Τον Ιούνιο του 2012 σημειώθηκαν νέες εξελίξεις στο διοικητικό κομμάτι, όταν και έλαβε χώρα επεισοδιακή εκλογική διαδικασία μεταξύ των παραγόντων Χρήστου Χρηστίδη και Νίκο Αγγέλου, με τον πρώτο τελικά να αναλαμβάνει επικεφαλής του τμήματος καλαθοσφαίρισης.

Την αγωνιστική περίοδο 2012–2013 η ομάδα παρουσίασε σημαντική αγωνιστική βελτίωση. Τον Ιούλιο του 2012 προπονητής του συλλόγου ανέλαβε ο Θωμάς Κωστόπουλος με βοηθό προπονητή τον Δημήτρη Βατό. Ο Γ.Σ. Ηρακλής Θεσσαλονίκης τερμάτισε στη 2η θέση του βαθμολογικού πίνακα του πρωταθλήματος της Β΄ Εθνικής Κατηγορίας 2012–2013, συγκεντρώνοντας 17 νίκες και 7 ήττες στα πλαίσια του νεοσύστατου Ομίλου Βορρά, και διεκδίκησε την άνοδο σε αγώνα μπαράζ απέναντι στην Α.Ε.Κ., που κατέλαβε την ίδια θέση στον Όμιλο Νότου. Η αθηναϊκή ομάδα επικράτησε των κυανόλευκων στην παράταση με 83–76 (στον κανονικό αγώνα με 71–71) παίρνοντας η ίδια το εισιτήριο για την Α2 Εθνική Κατηγορία 2013–2014.

Ωστόσο, μετά την εθελοντική αποχώρηση του Γ.Σ. Περιστερίου από τα επαγγελματικά πρωταθλήματα, στην Α2 Εθνική Κατηγορία 2013–2014 ανήλθε και ο Γ.Σ. Ηρακλής Θεσσαλονίκης ως πρώτος επιλαχών. Τη χρονιά αυτή οι ομάδες της Β΄ Εθνικής Κατηγορίας 2012–2013 δε συμμετείχαν στο Κύπελλο Ελλάδας 2012–2013, ομοίως και ο Γ.Σ. Ηρακλής Θεσσαλονίκης. Ο αρχηγός της ομάδας, Κώστας Μπεχλιβάνης, σε ηλικία 39 ετών αναδείχθηκε 2ος καλύτερος scorer της Β΄ Εθνικής Κατηγορίας 2012–2013. Στην ετήσια ψηφοφορία των προπονητών της Β΄ Εθνικής Κατηγορίας 2012–2013 (Ομίλου Βορρά) που διεξάγεται από τον ιστότοπο InfoBasket.gr, ο Κώστας Μπεχλιβάνης αναδείχθηκε καλύτερος παίκτης της χρονιάς και οι αθλητές του συλλόγου Γιάννης Σταμπουλής και Μιχάλης Καζάκος αναδείχθηκαν καλύτερος παίκτης κάτω των 22 ετών και καλύτερος αμυντικός παίκτης αντίστοιχα.

Έξω-αγωνιστικά ο Γ.Σ. Ηρακλής Θεσσαλονίκης βρέθηκε σε ιδιαίτερα δεινή θέση την περίοδο αυτή, παραμένοντας ουσιαστικά χωρίς κεντρική διοίκηση (ο Χρήστος Χρηστίδης παρέμεινε επικεφαλής του ανδρικού τμήματος καλαθοσφαίρισης). Στα τέλη φθινοπώρου το Υπουργείο Οικονομικών αιτήθηκε τη διάλυση του ιδρυτικού αθλητικού σωματείου Γ.Σ. Ηρακλής Θεσσαλονίκης, με την κατηγορία ότι λειτουργούσε σε βάρος του καταστατικού του, ως κερδοσκοπικός οργανισμός. Το αίτημα υπογράφηκε από την Περιφέρεια Κεντρικής Μακεδονίας.

Ξεκινώντας τις προετοιμασίες του για τη συμμετοχή στο πρωτάθλημα της Α2 Εθνικής Κατηγορίας 2013–2014, ο Γ.Σ. Ηρακλής Θεσσαλονίκης ανακοίνωσε την πρόσληψη του προπονητή Δημήτρη Τσολάκη. Ο Κωστόπουλος παρέμεινε στην ομάδα ως βοηθός προπονητή, καθώς το Νοέμβριο θα αποχωρούσε λόγω των στρατιωτικών του υποχρεώσεων. Στα τέλη Αυγούστου, ωστόσο, ο Τσολάκης υπέβαλε δυσαρεστημένος την παραίτησή του χωρίς να αποσαφηνιστεί η αιτία. Λίγες ημέρες μετά παραιτήθηκε από την ηγεσία της ομάδας και ο Δημήτρης Χρηστίδης, αφήνοντας το τμήμα στα χέρια του Σταύρου Ποιμενίδη, του Σάκη Αποστολίδη και του Αντώνη Σαμαρά. Λίγο πριν από την έναρξη της αγωνιστικής περιόδου τη θέση του προπονητή ανέλαβε ο Στέφανος Πέρκος.

Οι υποχρεώσεις της ομάδας ξεκίνησαν με αγώνα για το Κύπελλο Ελλάδας στον οποίο ηττήθηκε με σκορ 60–61 από τον Ο.Φ.Η. με αποτέλεσμα να αποκλειστεί από τη συνέχεια της διοργάνωσης. Ενώ το πρωτάθλημα βρισκόταν σε πλήρη εξέλιξη, το πρώην πια μέλος της διοικούσας επιτροπής Σταύρος Ποιμενίδης προχώρησε σε μηνύσεις προς φιλάθλους του Γ.Σ. Ηρακλής Θεσσαλονίκης, κάτι που οδήγησε τη διοικούσα επιτροπή του τμήματος πολύ κοντά στην παραίτηση. Τελικά ο Σάκης Αποστολίδης, ο Αντώνης Σαμαράς, ο Ιωάννης Μπούτζιος και ο Ευάγγελος Τσίμος ανακάλεσαν την απόφασή τους. Ωστόσο, η ομάδα τιμωρήθηκε με ποινή 4 αγωνιστικών κεκλεισμένων των θυρών για επεισόδια στη διάρκεια της χρονιάς.

Λίγο πριν ολοκληρωθεί το πρωτάθλημα, ο Γιώργος Κυρούδης αντικατέστησε το Στέφανο Πέρκο στη θέση του προπονητή. Κατά την ολοκλήρωση της χρονιάς ο Γ.Σ. Ηρακλής Θεσσαλονίκης είχε συγκεντρώσει 12 νίκες και 14 ήττες. Στον τελικό βαθμολογικό πίνακα σημειώθηκε ισοβαθμία μεταξύ του Σ.Ε.Φ.Α. Αρκαδικού, του Γ.Σ. Ηρακλής Θεσσαλονίκης και του Α.Σ. Φιλίππου Βέροιας, οι οποίοι τοποθετήθηκαν στις θέσεις 6, 7 και 8 αντίστοιχα. Πρώτος scorer της ομάδας για τη χρονιά αυτή ήταν ο Σέρβος Μίροσλαβ Τσουμπρίλο ο οποίος σε 25 ματς σημείωσε συνολικά 273 πόντους έχοντας ποσοστά 74% στις βολές, 54% στα δίποντα, 38% στα τρίποντα, αλλά και 161 ριμπάουντ. Στη συγκομιδή πόντων ακολούθησαν ο Κώστας Μπεχλιβάνης (269 πόντοι σε 25 αγώνες, ποσοστά ευστοχίας 78% – 40% – 42%) και ο Κώστας Τσότσος (260 πόντοι σε 26 αγώνες, ποσοστά ευστοχίας 73% – 48% – 31%).


Η περίοδος 2013–2016 συνοδεύτηκε από μέτριες αγωνιστικές επιδόσεις, και η ομάδα έμεινε μακριά από τις θέσεις που οδηγούσαν στην άνοδο. Τον Ιούνιο του 2015 ανακοινώθηκε η είσοδος του Θεόδωρου Δρακόπουλου στη διοικούσα επιτροπή. Τον Ιούνιο του 2016 ο Σάκης Αποστολίδης ανακοινώνει την αποχώρηση του από τα κοινά της ομάδας. Τον Απρίλιο του 2018 ανακοινώνεται η σύσταση της Καλαθοσφαιρικής Ανώνυμης Εταιρείας με την επωνυμία Γυμναστικός Σύλλογος Θεσσαλονίκης «ο Ηρακλής» Καλαθοσφαιρική Ανώνυμη Εταιρεία και με τον διακριτικό τίτλο Ηρακλής 2017 Κ.Α.Ε.. με πρόεδρο και διευθύνοντα σύμβουλο τον Θεόδωρο Δρακόπουλο.

Οι πιο σοβαρές προσπάθειες για επιστροφή στην Α1 Εθνική Κατηγορία ξεκίνησαν από την αγωνιστική περίοδο 2016–2017, οπότε η ομάδα του Γ.Σ. Ηρακλής Θεσσαλονίκης τερμάτισε ισόβαθμη στην 1η θέση με τον Πανιώνιο. Ωστόσο, λόγω της διαφοράς πόντων στους μεταξύ τους αγώνες, ο Ηρακλής κατέλαβε την 2η θέση και αναγκάστηκε να συμμετάσχει στα πλέι οφ, όπου και δεν κατάφερε να κατακτήσει την άνοδο. Η πορεία της ομάδας την τριετία 2016–2019 ήταν αισθητά βελτιωμένη, έχοντας αξιόμαχα roster, καλές αγωνιστικές επιδόσεις και συμμετοχή στα μπαράζ ανόδου κάθε χρονιά.

Κατά την αγωνιστική περίοδο 2018–2019, προπονητής του Γ.Σ. Ηρακλής Θεσσαλονίκης διετέλεσε ο Κώστας Μέξας, ο οποίος αντικατέστησε τον Λευτέρη Χατζηκυριακίδη τον Οκτώβριο του 2018. Ο Γ.Σ. Ηρακλής Θεσσαλονίκης ολοκλήρωσε την κανονική διάρκεια αήττητη στο Ιβανώφειο, με συνολικό ρεκόρ 24–6, εξασφαλίζοντας έτσι την δεύτερη θέση της βαθμολογίας της Α2 Εθνικής Κατηγορίας 2018–2019 και την συμμετοχή της στα μπαράζ ανόδου. Αρχικά αντιμετωπίζει στον ημιτελικό τον Γ.Σ. Χαρίλαο Τρικούπη Μεσολογγίου με επιμέρους σκορ 2–0, έχοντας νικήσει μέσα-έξω στην κανονική διάρκεια της σεζόν. Ο Ηρακλής Θεσσαλονίκης συνέτριψε με 94–59 τον Γ.Σ. Χαρίλαο Τρικούπη Μεσολογγίου στο Ιβανώφειο και πέρασε στον τελικό ανόδου όπου αντιμετώπισε τον Α.Σ. Καστοριάς με επίσης επιμέρους σκορ 2-0. Ο τελικός διεξήχθη μέσα σε ένα κατάμεστο Ιβανώφειο με 3.500 οπαδούς του Γ.Σ. Ηρακλής Θεσσαλονίκης στις 22 Μαΐου 2019 όπου ο Ηρακλής Θεσσαλονίκης έφτασε στην νίκη με 84–61 μετά από μία ακόμα επιβλητική εμφάνιση.

Έτσι μπήκε ένα τέλος στα “πέτρινα χρόνια” της ομάδας και έγινε πραγματικότητα η επιστροφή στην Basket League μετά από 8 χρόνια περιπλάνησης στην Α2 Εθνική Κατηγορία. Σε αυτόν τον σύνδεσμο μπορείτε να παρακολουθήσετε τον νικητήριο τελικό καθώς και τους πανηγυρισμούς που επακολούθησαν. Στις 16 Μαΐου 2019 ενεργοποιήθηκε η Καλαθοσφαιρική Ανώνυμη Εταιρεία με την επωνυμία Γυμναστικός Σύλλογος Θεσσαλονίκης «ο Ηρακλής» Καλαθοσφαιρική Ανώνυμη Εταιρεία και με τον διακριτικό τίτλο Ηρακλής 2017 Κ.Α.Ε., και η ομάδα αδειοδοτήθηκε από την Επιτροπή Επαγγελματικού Αθλητισμού, προκειμένου να είναι έτοιμη για την συμμετοχή της στη μεγάλη κατηγορία την ερχόμενη σεζόν.

 Η αγωνιστική πορεία στην Α1 Εθνική Κατηγορία και στις ευρωπαϊκές διοργανώσεις (2019–2022) 
Κατά την αγωνιστική περίοδο, 2019–2020, ο Γ.Σ. Ηρακλής Θεσσαλονίκης λαμβάνει μέρος στο πρωτάθλημα της Α1 Εθνικής Κατηγορίας 2019–2020 μετά από 8 χρόνια. Τον Ιούλιο του 2019 ο Γιάννης Καστρίτης ανέλαβε τη θέση του προπονητή της ομάδας. Ο Λενζέλ Σμιθ αποχώρησε στις 3 Νοεμβρίου. Λίγες μέρες αργότερα, στις 14 Νοεμβρίου ανακοινώθηκε η έναρξη συνεργασίας με τον Μιλένκο Τέπιτς. Τον Φεβρουάριο του 2020 ο Γιάννης Καστρίτης αποχωρεί από την τεχνική ηγεσία της ομάδας. Η Ηρακλής 2017 Κ.Α.Ε. ανακοίνωσε την πρόσληψη του Ηλία Καντζούρη στον πάγκο της, ενώ βοηθός του ανέλαβε ο Γιώργος Σιγάλας. Τον ίδιο μήνα ο Ηρακλής Θεσσαλονίκης ανακοινώνει την απόκτηση του Τζίμι Γκάβιν (αγωνίστηκε σε 2 ματς) και του AJ Ογκίλβι (δεν πρόλαβε να αγωνιστεί) ενώ έλυσε τη συνεργασία του με τον Τέντι Οκερέαφορ και τον Ντάριους Γκάρετ κατόπιν εισηγήσεως του νέου τεχνικού τιμ.

Η σεζόν ξεκίνησε τον Οκτώβριο του 2019 και ήταν προγραμματισμένη να ολοκληρωθεί τον Ιούνιο του 2020. Ωστόσο, λόγω της κρίσης της πανδημίας του Covid-19, το πρωτάθλημα δεν ολοκληρώθηκε. Η διακοπή αυτή έγινε όταν η ομάδα του Γ.Σ. Ηρακλής Θεσσαλονίκης βρισκόταν στην 7η θέση της βαθμολογίας, θέση που τελικά της έδωσε το εισιτήριο για τα προκριματικά του Basketball Champions League της επόμενης περιόδου. Ο Παναθηναϊκός αναδείχθηκε πρωταθλητής της σεζόν χωρίς να έχει ολοκληρωθεί η κανονική περίοδος και χωρίς τη διεξαγωγή Play Off κατόπιν σχετικής ψηφοφορίας μεταξύ των ομάδων της Basket League με ψήφους 13–1 υπέρ της ανάδειξής του ως πρωταθλητή, ενώ ταυτόχρονα αποφασίστηκε να μην υπάρξει υποβιβασμός για τον Άρη Θεσσαλονίκης και τον Π.Α.Ο.Κ., ομάδες που καταλάμβαναν τις 2 τελευταίες θέσεις στην βαθμολογία μέχρι την διακοπή των αγωνιστικών υποχρεώσεων. Ο Ηρακλής Θεσσαλονίκης κατέλαβε την 7η θέση με 29 βαθμούς, έχοντας 9 νίκες και 11 ήττες σε σύνολο 20 αγώνων.

Κατά την αγωνιστική περίοδο 2020–2021, ο Γ.Σ. Ηρακλής Θεσσαλονίκης λαμβάνει μέρος στο Πρωτάθλημα της Α1 Εθνικής Κατηγορίας Ανδρών. Στις 3 Ιουλίου 2020, ανακοινώθηκε ότι η ομάδα επιστρέφει στις ευρωπαϊκές διοργανώσεις, με την συμμετοχή της στο Basketball Champions League 2019–2020. Πρώτος αντίπαλος στα προκριματικά της διοργάνωσης κληρώθηκε ο Κεραυνός Στροβόλου από την Κύπρο. Ο Ηλίας Καντζούρης αποχωρεί από την τεχνική ηγεσία.

Τον Ιούλιο του 2020 ο Βαγγέλης Ζιάγκος αναλαμβάνει καθήκοντα προπονητή με βοηθούς προπονητή τον Σταύρο Μυκονιάτη και τον Πέτρο Γκαϊτατζή. Στις 22 Σεπτεμβρίου ο Ηρακλής Θεσσαλονίκης ηττήθηκε από τον Κεραυνό Στροβόλου σε αγώνα νοκ-άουτ που διεξήχθη στην Κύπρο, και αποκλείστηκε από την συνέχεια του Basketball Champions League 2019–2020. Η ομάδα συνέχισε την ευρωπαϊκή της περιπέτεια στο FIBA Europe Cup. Στις 30 Νοεμβρίου ο Γουίλ Χάτσερ αντικαθιστά τον Μπράντον Τσίλντρες στο roster της ομάδας. Στις 20 Δεκεμβρίου και μετά από την εντός έδρας ήττα απέναντι στον Γ.Σ. Λαυρίου, ο Βαγγέλης Ζιάγκος παραιτείται από την θέση του πρώτου προπονητή, ως απόρροια των κακών εμφανίσεων της ομάδας.

Στις 24 Δεκεμβρίου 2020 αναλαμβάνει καθήκοντα προπονητή ο Στέργιος Καλύβας. Στο δυναμικό της ομάδας προστέθηκαν οι Όμπι Ενετσιόνια και Ντέβιν Ίμπανκς οι οποίοι αντικατέστησαν τους Εντ Ντάνιελ και Μάικ Μουρ. Η ομάδα πήρε αήττητη την πρόκριση στους 16 του FIBA Europe Cup σημειώνοντας 3 νίκες στα πλαίσια του Α΄ Ομίλου της διοργάνωσης. Στις 10 Φεβρουαρίου ο Στέργιος Καλύβας παραιτήθηκε από την τεχνική ηγεσία της ομάδας, συνέπεια των κακών εμφανίσεων στο πρωτάθλημα και της ήττας-αποκλεισμού από τον Π.Α.Ο.Κ. για το Κύπελλο Ελλάδας 2020–2021.

Ο ομοσπονδιακός τεχνικός Θανάσης Σκουρτόπουλος ανέλαβε την τεχνική καθοδήγηση της ομάδας. Οι προσθαφαιρέσεις στο roster συνεχίζονται, με τους Τζος Χάγκινς και Ζήση Σαρικόπουλο να ανακοινώνονται από την ομάδα. Ταυτόχρονα, αποχωρoύν οι Σκάϊλερ Μπόουλιν και Μιχάλης Τσαϊρέλης.

Η αγωνιστική περίοδος 2020–2021 ήταν αρκετά ταραχώδης, με την ομάδα να αλλάζει 3 προπονητές και αρκετούς παίκτες κατά την διάρκεια της σεζόν. Οι υποθέσεις τιμωρίας του general manager της ομάδας καθώς και του δελτίου του Τζος Χάγκινς προκάλεσαν προβληματισμό σχετικά με την οργάνωση της Ηρακλής 2017 Κ.Α.Ε. και έθεσαν σε κίνδυνο την παραμονή της ομάδας στην Basket League. Ταυτόχρονα, η ρήξη με 3 Έλληνες παίκτες του roster προκάλεσε περαιτέρω τριγμούς στο αγωνιστικό τμήμα.

Στο πρωτάθλημα, ο Γ.Σ. Ηρακλής Θεσσαλονίκης κατέλαβε την 10η θέση μένοντας εκτός πλέι-οφ, με 29 βαθμούς, έχοντας 7 νίκες και 15 ήττες σε σύνολο 22 αγώνων. Στην Ευρώπη, ο Γ.Σ. Ηρακλής Θεσσαλονίκης αποκλείστηκε στην προημιτελική φάση του FIBA Europe Cup, γνωρίζοντας την ήττα από την Ισραηλινή Ironi Nes Ziona, την μετέπειτα νικήτρια ομάδα της διοργάνωσης.

Η αγωνιστική περίοδος 2021–2022 ξεκίνησε με προβλήματα. Η απόφαση της διοίκησης να προχωρήσει στην λύση του συμβολαίου τραυματισμένου παίκτη της ομάδας προκάλεσε έντονες αντιδράσεις. Τον Οκτώβριο του 2021 ο Θανάσης Σκουρτόπουλος αποχωρεί από την τεχνική ηγεσία της ομάδας. Η οικονομική ασυνέπεια της ομάδας απέναντι σε παίκτες προκάλεσε αναταραχή στο αγωνιστικό τμήμα πριν καν την έναρξη των επίσημων υποχρεώσεων της ομάδας. Παράλληλα, η Επιτροπή Επαγγελματικού Αθλητισμού απέρριψε την αίτηση χορήγησης πιστοποιητικού συμμετοχής της Ηρακλής 2017 Κ.Α.Ε.. Τελικά, δεδομένης και της αφαίρεσης τριών βαθμών, ο Γ.Σ. Ηρακλής Θεσσαλονίκης τερμάτισε 13ος και τελευταίος, και υποβιβάστηκε στην Α2 Εθνική Κατηγορία.

 Ηρακλής (2022–Σήμερα) 
Στις 20 Ιουλίου 2022 ανακοινώθηκε η συμφωνία μεταξύ των ανδρικών τμημάτων καλαθοσφαίρισης του Γ.Σ. Ηρακλής Θεσσαλονίκης και του Γ.Σ. Ερμής Επαρχίας Αγιάς. Η ομάδα της Αγιάς Λάρισας συνεχίζει να χρησιμοποιεί την επωνυμία Γυμναστικός Σύλλογος Επαρχίας Αγιάς «ο Ερμής», αλλά χρησιμοποιεί το λογότυπο και τα χρώματα του Γ.Σ. Ηρακλής Θεσσαλονίκης και έχει ως αγωνιστική έδρα το Ιβανώφειο Κλειστό Γυμναστήριο.

Από την αγωνιστική περίοδο 2022–2023 έως τις 3 Απριλίου 2025 το ανδρικό τμήμα καλαθοσφαίρισης αγωνιζόταν στην Α2 Εθνική Κατηγορία (Elite League), διαθέτοντας το νομικό πρόσωπο της καλαθοσφαιρικής ανώνυμης εταιρείας, με την επωνυμία Γυμναστικός Σύλλογος Αγιάς «Ερμής» Καλαθοσφαιρική Ανώνυμη Εταιρεία και με τον διακριτικό τίτλο Ηρακλής 2022 Κ.Α.Ε..

Στις 21 Μαρτίου 2025, η Επιτροπή Επαγγελματικού Αθλητισμού αδειοδότησε τους 5 νέους βασικούς μετόχους της Κ.Α.Ε. Ηρακλής 2022, οι οποίοι είναι οι εξής (με το μερίδιο των μετοχών του καθενός): Αναστάσιος Δίγκας (16,40%), Παντελεήμων Γιαννίρης (16,40%), Παύλος Τσακίρης (16,40%), Κωνσταντίνος Μωραΐτης (16,40%) και Χρήστος Γκούλιος (16,40%). Παράλληλα, η Επιτροπή Επαγγελματικού Αθλητισμού αδειοδότησε την Κ.Α.Ε. Ηρακλής 2022 να μεταφέρει την έδρα της από την Αγιά Λάρισας στη Θεσσαλονίκη.

Στις 4 Απριλίου 2025 καταχωρίσθηκε στο Γενικό Εμπορικό Μητρώο (Γ.Ε.ΜΗ.) η εγκριτική απόφαση του Επιμελητηρίου Λάρισας το οποίο ενέκρινε το πρακτικό της 22 Μαρτίου 2025 της έκτακτης αυτόκλητης καθολικής γενικής συνέλευσης των μετόχων της ανώνυμης εταιρείας με την επωνυμία Γυμναστικός Σύλλογος Αγιάς «Ερμής» Καλαθοσφαιρική Ανώνυμη Εταιρεία με τo οποίo αποφασίστηκαν οι τροποποιήσεις του άρθρου 1 (περί επωνυμίας και διακριτικού τίτλου) και του άρθρου 3 (περί έδρας), καθώς και η τροποποίηση και η κωδικοποίηση του καταστατικού της με τη νέα επωνυμία Γυμναστικός Σύλλογος Αγιάς «Ηρακλής» Καλαθοσφαιρική Ανώνυμη Εταιρεία και με τον νέο διακριτικό τίτλο Ηρακλής Κ.Α.Ε..

 Η αγωνιστική πορεία στην Α2 Εθνική Κατηγορία (2022–2025) 
Κατά την τριετία 2022–2025 ο Ηρακλής αγωνιζόταν στην Elite League, με ξεκάθαρο στόχο την άνοδο στην Α1 Εθνική Κατηγορία, παίρνοντας ιδιαίτερη βοήθεια από τους οπαδούς του οι οποίοι διατηρούσαν γεμάτο το Ιβανώφειο σε κάθε εντός έδρας αγώνα, με μία από τις μαζικότερες παρουσίες σε αγώνες καλαθοσφαίρισης στην Ελλάδα. Ωστόσο, το σύστημα διεξαγωγής των play off, όπου προσμετρώνται και οι νίκες της κανονικής διάρκειας αποδείχθηκε ένα σημαντικό εμπόδιο. Την αγωνιστική περίοδο 2022–2023 ο Ηρακλής 2022 αποκλείστηκε στη διαδικασία των play off με μόλις μία ήττα από τον Πανερυθραϊκό.

Την αγωνιστική περίοδο 2023–2024 ο Ηρακλής 2022 αναγκάστηκε να νικήσει 4 συνεχόμενες φορές με μειονέκτημα έδρας την Ν.Ε. Μεγαρίδος σε μία συγκλονιστική σειρά αγώνων. Ο τίτλος της Elite League 2023–2024 κρίθηκε σε μορφή Final 4 το οποίο διεξήχθη στο Κλειστό Γυμναστήριο Άνω Λιοσίων. Ο Μίλων Νέας Σμύρνης κατέκτησε την 1η θέση επικρατώντας του Πανιωνίου στον πρώτο αγώνα, ενώ στον δεύτερο αγώνα, ο Ηρακλής 2022 επικράτησε του Ερμή Σχηματαρίου και εξασφάλισε τη θέση του στον αγώνα για το δεύτερο εισιτήριο ανόδου απέναντι στον Πανιώνιο. Ο Πανιώνιος κέρδισε τον Ηρακλή 2022 με 75–70 και εξασφάλισε την άνοδο στη Greek Basketball League 2024–2025. Στον αγώνα αυτόν υπήρξε μαζική παρουσία των οπαδών του Ηρακλή 2022 στο Κλειστό Γυμναστήριο Άνω Λιοσίων στην Αθήνα.

Ο τίτλος της Elite League 2024–2025 κρίθηκε σε μορφή Final 4 το οποίο διεξήχθη στο Νέο Κλειστό Γυμναστήριο Καρδίτσας «Γιάννης Μπουρούσης». Ο Α.Ο. Μυκόνου κατέκτησε την 1η θέση επικρατώντας της Ν.Ε. Μεγαρίδος με 86–76 στον πρώτο αγώνα, ενώ στον δεύτερο αγώνα, ο Ηρακλής επικράτησε του Κοροίβου Αμαλιάδας με 79–58 και εξασφάλισε τη θέση του στον αγώνα για το δεύτερο εισιτήριο της ανόδου απέναντι στη Ν.Ε. Μεγαρίδος. Ο Ηρακλής κέρδισε τη Ν.Ε. Μεγαρίδος με 94–75 και εξασφάλισε την άνοδο στη Greek Basketball League, με τη βοήθεια χιλιάδων οπαδών του οι οποίοι γέμισαν το Νέο Κλειστό Γυμναστήριο Καρδίτσας «Γιάννης Μπουρούσης» κάνοντας sold out σε ελάχιστα λεπτά από την ώρα κυκλοφορίας των εισιτηρίων.

 Η αγωνιστική πορεία στην Α1 Εθνική Κατηγορία και στις ευρωπαϊκές διοργανώσεις (2025–Σήμερα) 
Την αγωνιστική περίοδο 2025–2026 ο Ηρακλής θα συμμετάσχει στην European North Basketball League 2025–2026.

 Λογότυπο – Χρώματα 
Στο λογότυπο του απεικονίζεται ο ημίθεος Ηρακλής. Επίσης, έχει χρησιμοποιηθεί ως λογότυπο και το άγαλμα του Ηρακλή του Λυσίππου. Τα χρώματα του είναι το μπλε και το λευκό, εμπνευσμένα από τη γαλανόλευκη σημαία της Ελλάδας, ως ένδειξη της εθνικότητας και του πάθους των μελών του για την απελευθέρωση της υποδουλωμένης τότε Θεσσαλονίκης από την οθωμανική αυτοκρατορία.

 Διοίκηση 

 Νομικές Οντότητες 
 Ερασιτεχνικές Νομικές Οντότητες 
 Περίοδος Ερασιτεχνική Νομική Οντότητα Επωνυμία Ιδρυτικό Αθλητικό Σωματείο Πηγές 1921–2022 Αθλητικό Σωματείο Γυμναστικός Σύλλογος Θεσσαλονίκης «ο Ηρακλής» Γ.Σ. Ηρακλής Θεσσαλονίκης  2022–Σήμερα Αθλητικό Σωματείο Νέος Γυμναστικός Σύλλογος Θεσσαλονίκης «Ηρακλής» 1908 Ν.Γ.Σ. Ηρακλής Θεσσαλονίκης 1908  2022–Σήμερα Αθλητικό Σωματείο Γυμναστικός Σύλλογος Επαρχίας Αγιάς «ο Ερμής» Γ.Σ. Ερμής Επαρχίας Αγιάς 

 Επαγγελματικές Νομικές Οντότητες 
 Περίοδος Επαγγελματική Νομική Οντότητα Επωνυμία Διακριτικός Τίτλος Ιδρυτικό Αθλητικό Σωματείο Πηγές 1992–1997 Τμήμα Αμειβομένων Καλαθοσφαιριστών Γυμναστικός Σύλλογος Θεσσαλονίκης «ο Ηρακλής» Τμήμα Αμειβομένων Καλαθοσφαιριστών Γ.Σ. Ηρακλής Θεσσαλονίκης Τ.Α.Κ. Γ.Σ. Ηρακλής Θεσσαλονίκης  2007–2010 1997–2004 Καλαθοσφαιρική Ανώνυμη Εταιρεία Ηρακλής Καλαθοσφαιρική Ανώνυμος Εταιρεία Ηρακλής Κ.Α.Ε.  2004–2007 Καλαθοσφαιρική Ανώνυμη Εταιρεία Ηρακλής 1908 Καλαθοσφαιρική Ανώνυμη Εταιρεία Ηρακλής 1908 Κ.Α.Ε.  2010–2011 Καλαθοσφαιρική Ανώνυμη Εταιρεία Ηρακλής Θεσσαλονίκης Καλαθοσφαιρική Ανώνυμη Εταιρεία Ηρακλής 2010 Κ.Α.Ε.  2019–2022 Καλαθοσφαιρική Ανώνυμη Εταιρεία Γυμναστικός Σύλλογος Θεσσαλονίκης «ο Ηρακλής» Καλαθοσφαιρική Ανώνυμη Εταιρεία Ηρακλής 2017 Κ.Α.Ε.  2022–2025 Καλαθοσφαιρική Ανώνυμη Εταιρεία Γυμναστικός Σύλλογος Αγιάς «Ερμής» Καλαθοσφαιρική Ανώνυμη Εταιρεία Ηρακλής 2022 Κ.Α.Ε. Γ.Σ. Ερμής Επαρχίας Αγιάς  2025–Σήμερα Γυμναστικός Σύλλογος Αγιάς «Ηρακλής» Καλαθοσφαιρική Ανώνυμη Εταιρεία Ηρακλής Κ.Α.Ε.

 Ιδιοκτήτες 
 Θητεία Εθνικότητα Ιδιοκτήτης Καλαθοσφαιρική Ανώνυμη Εταιρεία Πηγές 2019–2022  Θεόδωρος Δρακόπουλος Ηρακλής 2017 Κ.Α.Ε.  2022–2025  Θεόδωρος Ριζούλης Ηρακλής 2022 Κ.Α.Ε.  2025–Σήμερα  Αναστάσιος Δίγκας Ηρακλής Κ.Α.Ε.   Παντελεήμων Γιαννίρης  Παύλος Τσακίρης  Κωνσταντίνος Μωραΐτης  Χρήστος Γκούλιος

 Διοικητική Διάρθρωση 
 Διοικητική Διάρθρωση Ιδιότητα Εθνικότητα Υπεύθυνος Πηγές Διοικητικό Συμβούλιο Πρόεδρος  Αναστάσιος Δίγκας  Διευθύνων Σύμβουλος Αντιπρόεδρος  Παύλος Τσακίρης Μέλη  Κωνσταντίνος Μωραΐτης  Χρήστος Γκούλιος  Γεώργιος Πανταζόπουλος Διοικητικά Στελέχη Γενικός Διευθυντής  Γεώργιος Πανταζόπουλος  Αθλητικός Διευθυντής  Team Manager  Γιώργος Ευθυμιάδης  Βοηθός Team Manager  Γιώργος Μιχαλόπουλος  Γραφείο Τύπου Υπεύθυνος Επικοινωνίας  Νίκος Καραγιώργης 

 Δυναμικό Ομάδας 

 Καλαθοσφαιριστές 
Το δυναμικό της ανδρικής ομάδας καλαθοσφαίρισης του Ηρακλή για την αγωνιστική περίοδο 2025–2026:

 ΑριθμόςΦανέλας Εθνικότητα Καλαθοσφαιριστής Θέση Ύψος(m) ΗμερομηνίαΓέννησης Πηγές 2  Zaccheus Darko–Kelly Forward 1,98 3/5/1997  3  Justin Wright–Foreman Guard 1,83 27/10/1997  4  Kyle Foster Forward 1,97 27/5/1997  5  Chris Smith Forward 2,06 24/12/1999  7  Νίκος Τσιακμάς Guard 1,88 29/10/1999  8  Μάριος Πουλιανίτης Guard 1,93 29/11/1999  10  Δημήτρης Μωραΐτης (c) Guard 1,94 3/2/1999  11  Lance Ware Center 2,06 8/2/2001  12  Κώστας Καμπουρίδης Forward 2,00 24/6/1999  14  Βασίλης Χρηστίδης Center 2,07 10/7/1998  15  Θάνος Βλάχος–Τσόπελας Forward 2,03 8/1/2007  16   Cole–John Σύλλας Guard 1,96 1/8/2000  21  Tim Lambrecht Center 2,07 15/1/1998  72  Μάριος Γιαννίκος Forward 2,02 20/2/2007  95  Αλέξανδρος Κομνιανίδης Guard 1,92 19/10/2007    Derek Funderburk Jr. Center 2,08 12/4/1997 

 Επιτελεία 
 Επιτελεία Ιδιότητα Εθνικότητα Υπεύθυνος Πηγές Προπονητικό Επιτελείο Προπονητής  Γιώργος Σιγάλας  Βοηθοί Προπονητή  Σωτήρης Καραποστόλου   Σταύρος Ευγενειάδης  Προπονητής Φυσικής Κατάστασης  Δημήτρης Δοξάκης  Ιατρικό Επιτελείο Ιατρός  Δημήτρης Γιαννακοβίτης  Φυσικοθεραπευτής  Ιωακείμ Χατζηιγνατιάδης Επιτελείο Υποστήριξης Υπεύθυνοι Ιματισμού  Γιώργος Ευθυμιάδης  Γιώργος Μιχαλόπουλος

 Ακαδημία 
Ο Γ.Σ. Ηρακλής Θεσσαλονίκης έχει μεγάλη παράδοση ως φυτώριο ταλέντων. Χαρακτηριστικό είναι το γεγονός ότι βασικοί παίκτες της Εθνικής Ελλάδας που κατέκτησαν το χρυσό μετάλλιο στο Ευρωπαϊκό Πρωτάθλημα του 2005 και το ασημένιο μετάλλιο στο Παγκόσμιο Πρωτάθλημα του 2006 (Δημήτρης Διαμαντίδης, Λάζαρος Παπαδόπουλος, Νίκος Χατζηβρέττας, Σοφοκλής Σχορτσιανίτης) έκαναν τα πρώτα τους βήματα στην ομάδα του Γ.Σ. Ηρακλής Θεσσαλονίκης.

Το τμήμα καλαθοσφαίρισης εφήβων κατέκτησε 2 φορές το Πανελλήνιο Πρωτάθλημα Εφήβων στις αγωνιστικές περιόδους 1994–1995 και 1997–1998. Την αγωνιστική περίοδο 1987–1988 κατέκτησε τη 2η θέση στο Πανελλήνιο Πρωτάθλημα Εφήβων στην Τρίπολη. Το τμήμα καλαθοσφαίρισης παίδων κατέκτησε το Πανελλήνιο Πρωτάθλημα Παίδων στις αγωνιστικές περιόδους 1975–1976 και 1997–1998.

 Διοικητική Διάρθρωση 

 Διοικητική Διάρθρωση Ιδιότητα Εθνικότητα Υπεύθυνος Πηγές Διοικητικά Στελέχη Έφορος  Χρήστος Παπαδούλης  Υπεύθυνος Ακαδημίας  Θοδωρής Αστεριάδης  Ομάδα κάτω των 18 ετών Προπονητής  Θωμάς Κωστόπουλος Ομάδες κάτω των 13 ετών έως κάτω των 14 ετών Προπονητής  Γρηγόρης Μυστηλιάδης  Προπονητής  Γιάννης Καμπούρης 

 Εγχώριες Διοργανώσεις 
 Γ.Σ. Ηρακλής Θεσσαλονίκης (1921–2022) 
   Πρωτάθλημα Θέση      Κύπελλο Ελλάδας  1963–1964 1 Α΄ Εθνική Κατηγορία 2 – 13–5 – – Γιάννης Μπούσιος – – 1964–1965 1 Α΄ Εθνική Κατηγορία 7 – 7–11 – – Αριστείδης Μούμογλου & Ανέστης Σιμιρδάνης – – 1965–1966 1 Α΄ Εθνική Κατηγορία 8 – 7–11 – – Αριστείδης Μούμογλου – – 1966–1967 1 Α΄ Εθνική Κατηγορία 11 – 7–15 – – Αριστείδης Μούμογλου – – 1967–1968 2 Α΄ Κατηγορία Θεσσαλονίκης 1 Πανεπαρχιακό Πρωτάθλημα 19–1 4–1 – Κώστας Μπογατσιώτης – – 1968–1969 1 Α΄ Εθνική Κατηγορία 8 – 8–14 – – Ανέστης Σιμιρδάνης – – 1969–1970 1 Α΄ Εθνική Κατηγορία 10 – 7–15 – – Κώστας Μπογατσιώτης – – 1970–1971 1 Α΄ Εθνική Κατηγορία 9 – 10–16 – – Κώστας Μπογατσιώτης – – 1971–1972 1 Α΄ Εθνική Κατηγορία 7 – 13–13 – – Αριστείδης Μούμογλου – – 1972–1973 1 Α΄ Εθνική Κατηγορία 6 – 13–13 – – Αριστείδης Μούμογλου – – 1973–1974 1 Α΄ Εθνική Κατηγορία 11 – 6–16 – – Κώστας Μπογατσιώτης – – 1974–1975 2 Β΄ Εθνική Κατηγορία 1 Play Off 8–0 5–1 – Σωτήρης Σακελλαρίου – – 1975–1976 1 Α΄ Εθνική Κατηγορία 6 – 11–11 – – Τάκης Καρατζουλίδης Ημιτελικοί 4 1976–1977 1 Α΄ Εθνική Κατηγορία 12 – 6–16 – – Κώστας Πιλαφίδης Ημιτελικοί 4 1977–1978 2 Β΄ Εθνική Κατηγορία 1 – 21–1 – – Τάκης Καρατζουλίδης Προημιτελικοί 4 1978–1979 1 Α΄ Εθνική Κατηγορία 8 – 10–16 – – Σωτήρης Σακελλαρίου Ημιτελικοί 4 1979–1980 1 Α΄ Εθνική Κατηγορία 7 – 8–14 – – Τάκης Καρατζουλίδης Γ΄ Φάση 1 1980–1981 1 Α΄ Εθνική Κατηγορία 5 – 16–10 – – Τάκης Καρατζουλίδης Finalist 5 1981–1982 1 Α΄ Εθνική Κατηγορία 4 – 17–9 – – Τάκης Καρατζουλίδης Προημιτελικοί 3 1982–1983 1 Α΄ Εθνική Κατηγορία 6 – 15–11 – – Τάκης Καρατζουλίδης Φάση των 16 2 1983–1984 1 Α΄ Εθνική Κατηγορία 8 – 12–14 – – Γιάννης Τσουμής Φάση των 16 2 1984–1985 1 Α΄ Εθνική Κατηγορία 5 – 16–10 – – Γιάννης Τσουμής Φάση των 16 2 1985–1986 1 Α΄ Εθνική Κατηγορία 7 – 12–14 – – Γιάννης Τσουμής Φάση των 16 2 1986–1987 1 Α1 Εθνική Κατηγορία 5 Κατάταξης 9–9 2–2 – Δημήτρης Παπαδόπουλος Γ΄ Φάση 1 1987–1988 1 Α1 Εθνική Κατηγορία 7 Κατάταξης 6–12 0–2 – David Ancrum Φάση των 16 1 1988–1989 1 Α1 Εθνική Κατηγορία 5 Κατάταξης 8–10 4–2 – David Ancrum Φάση των 16 1 1989–1990 1 Α1 Εθνική Κατηγορία 4 Final 4 13–9 0–6 – David Ancrum Φάση των 16 1 1990–1991 1 Α1 Εθνική Κατηγορία 4 Μικρός Τελικός 13–9 0–3 – David Ancrum Φάση των 16 1 1991–1992 1 Α1 Εθνική Κατηγορία 6 Κατάταξης 10–12 3–3 – David Ancrum Προημιτελικοί 2 1992–1993 1 Α1 Εθνική Κατηγορία 8 Κατάταξης 11–15 3–8 – Steve Burtt Sr. Προημιτελικοί 1 1993–1994 1 Α1 Εθνική Κατηγορία 6 Κατάταξης 16–10 2–2 – Jure Zdovc Finalist 4 1994–1995 1 Α1 Εθνική Κατηγορία 3 Μικρός Τελικός 20–6 6–4 – Walter Berry Προημιτελικοί 3 1995–1996 1 Α1 Εθνική Κατηγορία 9 Play Off 12–14 0–2 – Roy Tarpley Finalist 4 1996–1997 1 Α1 Εθνική Κατηγορία 11 Play Off 8–18 1–2 – Charles Smith Β΄ Φάση 1 1997–1998 1 Α1 Εθνική Κατηγορία 11 Play Off 10–16 1–2 – Brooks Thompson Φάση των 16 2 1998–1999 1 Α1 Εθνική Κατηγορία 6 Προημιτελικοί 12–14 3–2 – Byron Dinkins Μικρός Τελικός 5 1999–2000 1 Α1 Εθνική Κατηγορία 7 Κατάταξης 14–12 2–4 – Byron Dinkins Μικρός Τελικός 5 2000–2001 1 Α1 Εθνική Κατηγορία 6 Προημιτελικοί 16–10 0–2 – Νίκος Χατζηβρέττας Μικρός Τελικός 4 2001–2002 1 Α1 Εθνική Κατηγορία 4 Ημιτελικοί 17–9 2–3 – Νίκος Χατζηβρέττας Προημιτελικοί 2 2002–2003 1 Α1 Εθνική Κατηγορία 9 – 12–14 – – Γιώργος Παυλίδης Φάση των 16 1 2003–2004 1 Α1 Εθνική Κατηγορία 3 Μικροί Τελικοί 16–10 6–5 – Σάββας Ηλιάδης Προημιτελικοί 2 2004–2005 1 Α1 Εθνική Κατηγορία 10 – 11–15 – – Σάββας Ηλιάδης Φάση των 16 1 2005–2006 1 Α1 Εθνική Κατηγορία 13 – 8–18 – – Mike King Φάση των 16 1 2006–2007 2 Α2 Εθνική Κατηγορία 6 – 15–15 – – Σάββας Καμπερίδης 1η - Α΄ Φάσης 1 2007–2008 2 Α2 Εθνική Κατηγορία 6 – 16–14 – – Bradley Traina 1η - Α΄ Φάσης 1 2008–2009 2 Α2 Εθνική Κατηγορία 4 – 19–11 – – Κώστας Τότσιος 2η - Α΄ Φάσης 2 2009–2010 2 Α2 Εθνική Κατηγορία 2 – 23–7 – – Vladimir Petrović Ημιτελικοί 9 2010–2011 1 Α1 Εθνική Κατηγορία 14 – 5–21 – – Smush Parker Αποχώρηση 0 2011–2012 3 Β΄ Εθνική Κατηγορία 13 – 11–19 – – Τάσος Τραϊανός Αποχώρηση 0 2012–2013 3 Β΄ Εθνική Κατηγορία 2 Μπαράζ 17–7 0–1 – Κώστας Μπεχλιβάνης – – 2013–2014 2 Α2 Εθνική Κατηγορία 7 – 12–14 – – Miroslav Čubrilo Α΄ Φάση 1 2014–2015 2 Α2 Εθνική Κατηγορία 11 – 9–17 – – Δημήτρης Δέσπος Α΄ Φάση 1 2015–2016 2 Α2 Εθνική Κατηγορία 9 – 12–16 – – Mike DiNunno Β΄ Φάση 2 2016–2017 2 Α2 Εθνική Κατηγορία 3 Μπαράζ 26–4 1–3 – Γιάννης Γκαγκαλούδης Β΄ Φάση 1 2017–2018 2 Α2 Εθνική Κατηγορία 4 Μπαράζ 23–7 1–3 – Darius Washington Jr. Β΄ Φάση 2 2018–2019 2 Α2 Εθνική Κατηγορία 2 Μπαράζ 24–6 3–0 – Κώστας Κακαρούδης Α΄ Φάση 3 2019–2020 1 Basket League 7 – 9–11 – – Olivier Hanlan Β΄ Φάση 2 2020–2021 1 Basket League 10 – 7–15 – – Josh Hagins Β΄ Φάση 2 2021–2022 1 Basket League 13 – 6–18 – – Toney Douglas Β΄ Φάση 2

 Ηρακλής (2022–Σήμερα) 
   Πρωτάθλημα Θέση      Κύπελλο Ελλάδας  2022–2023 2 Elite League 5 Μπαράζ 20–10 1–1 – Kevion Taylor Ημιτελικοί UNICEF Trophy 3 2023–2024 2 Elite League 3 Μπαράζ 19–11 4–1– Σαράντης Μαστρογιαννόπουλος Αποχώρηση 0 2024–2025 2 Elite League 2 Μπαράζ 19–11 4–0– Igor Kesar Β΄ Φάση 1

 Ευρωπαϊκές Διοργανώσεις 
 Γ.Σ. Ηρακλής Θεσσαλονίκης (1921–2022) 
 ΑγωνιστικήΠερίοδος Ευρωπαϊκή Διοργάνωση Φάση Νίκες–Ήττες 1976–1977 F.I.BA. Korać Cup Α΄ Γύρος 0–2 1981–1982 F.I.BA. Korać Cup Α΄ Γύρος 1–1 1982–1983 F.I.BA. Korać Cup Α΄ Γύρος 0–2 1983–1984 F.I.BA. Korać Cup Α΄ Γύρος 1–1 1985–1986 F.I.BA. Korać Cup Α΄ Γύρος 1–1 1987–1988 F.I.BA. Korać Cup Β΄ Γύρος 2–2 1989–1990 F.I.BA. Korać Cup Φάση των 16 3–7 1990–1991 F.I.BA. Korać Cup Φάση των 16 4–6 1991–1992 F.I.BA. Korać Cup Φάση των 16 3–7 1992–1993 F.I.BA. Korać Cup Φάση των 16 7–3 1994–1995 F.I.BA. European Cup Ημιτελικοί 14–3 1995–1996 F.I.BA. European League Φάση των Ομίλων 5–11 1996–1997 F.I.BA. EuroCup Ημιτελικοί 13–5 1999–2000 F.I.BA. Saporta Cup Προημιτελικοί 14–2 2000–2001 F.I.BA. SuproLeague Φάση των 16 11–10 2001–2002 F.I.BA. Saporta Cup Φάση των 16 8–4 2004–2005 F.I.BA. Europe League Προκριματικός Γύρος 3–11 2020–2021 F.I.BA. Europe Cup Προημιτελικοί 4–1 2021–2022 F.I.BA. Europe Cup Φάση των Ομίλων 3–5

 Ηρακλής (2022–Σήμερα) 
 ΑγωνιστικήΠερίοδος Ευρωπαϊκή Διοργάνωση Φάση Νίκες–Ήττες 2025–2026 European North Basketball League  

 Αξιομνημόνευτοι Καλαθοσφαιριστές 
 Έλληνες Καλαθοσφαιριστές 
 Θητεία Εθνικότητα Καλαθοσφαιριστής 1995–1996  Βαγγέλης Αγγέλου    Βασίλης Αγραφιώτης  Γιώργος Αμπατζόγλου   Γιάννης Αμπατζόγλου 2003–2005  Γιώργος Αποστολίδης  2007–2008  Δημήτρης Αποστολόπουλος 1993–1996  Θοδωρής Αστεριάδης 1994–19992001–20022005–2007  Γιώργος Γιαννουζάκος  2007–2009  Σταύρος Δανιήλ 2003–2006  Γιώργος Δέδας  2009–20112014–2017   Δημήτρης Δέσπος  1999–2004  Δημήτρης Διαμαντίδης    Νίκος Δουβής   Σωτήρης Ελευθεριάδης 2002–20052011  Σάββας Ηλιάδης  2013–2014  Γιώργος Θεοδωράκος   Γιάννης Ιωαννίδης   Μιχάλης Καζάκος 2017–2020  Κώστας Κακαρούδης 1987–1997  Λευτέρης Κακιούσης  1998–2005  Δημήτρης Καλαϊτζίδης  2006–20072008–2010  Σάββας Καμπερίδης    Γιάννης Καραγκιολίδης 2000–2002  Γιώργος Καράγκουτης    Θόδωρος Καράογλου 2009–2010  Σωτήρης Καραποστόλου  1971–1985  Τάκης Καρατζουλίδης 1990–1993  Μάνθος Κατσούλης  2002–20032013–2016   Ευθύμης Κοθράς   Άγις Κυνηγόπουλος 2009–2011  Φώτης Λαμπρόπουλος 2008–2009  Νίκος Λιακόπουλος  Βασίλης Μάντης   Γιώργος Μαντόπουλος 2011  Δημήτρης Μαρμαρινός    Αντώνης Μιχαλόγλου   Αριστείδης Μούμογλου    Παρασκευάς Μουρατίδης 2013–2014  Κώστας Μπεχλιβάνης   Γιάννης Μπούσιος 1994–1996  Κώστας Μωραΐτης   Άγγελος Ναλμπάντης   Γιάννης Ναννές   Λευτέρης Νεοφυτίδης 2002–2003  Σωτήρης Νικολαΐδης  1985–19941996–1997  Δημήτρης Παπαδόπουλος  2010–2011  Νίκος Παπανικολόπουλος    Γιώργος Περιστάνογλου   Κώστας Πιλαφίδης   Σωτήρης Σακελλαρίου 2010  Αλέξανδρος Σιγκούνας 1959–1969  Ανέστης Σιμιρδάνης   Γιάννης Σταμπουλής 1992–1993  Νίκος Σταυρόπουλος    Φίλιππος Συμεωνίδης 2004–2005  Χρήστος Ταπούτος   Χρήστος Τζάμος   Αντώνης Τζίκας 2007–20092016–2018  Κώστας Τότσιος 2009–2010  Αλέξης Τσαμάτος 1986–1992  Χρήστος Τσέκος    Γιώργος Τσομπανάκης 2013–2014  Κώστας Τσότσος   Γιάννης Τσουμής 1997–2002  Νίκος Χατζηβρέττας  2008–2009  Κώστας Χρήστου 2013–2015  Σάββας Χρυσόπουλος 2000–2003   Σοφοκλής Σχορτσιανίτης  1996–20012003–2004   Λάζαρος Παπαδόπουλος    John Brugos Ξένοι Καλαθοσφαιριστές 
 Θητεία Εθνικότητα Καλαθοσφαιριστής 2020   Andrew–James Ogilvy 2005  Aleksandar Glintić 2010–2011  Ermin Jazvin 2006–2007  Armend Kahrimanović 2006–2007  Tencho Banev 2008–2009   Velimir Radinović 2007–2008  Ozren Mišić 2004–2005  Hrvoje Henjak 2006   Antoine Gillespie 2000–2002  Sascha Hupmann 1996–19982002–2004  Steve Bucknall 1993–1994   James Donaldson 2005–2006  Milan Parezanović 2010–2011  Arvydas Eitutavičius 2005–2006  Mirza Kurtović 1997–1998   Michail Misunov 2011  Predrag Drobnjak 2021   Obi Enechionyia 2000–2001  Vasily Karasev 2010–2011  Nikola Koprivica 2013–2014  Miroslav Čubrilo 2005  Dušan Đorđević 2019–2020  Milenko Tepić 1999–2000   Marko Pešić 2003–2005   Igor Milošević 2009–2011   Vladimir Petrović 2006   Bojan Malešević 1993–1996  Jure Zdovc 2005  Ervin Dragšič 2002  Corey Allen 1987–1992  David Ancrum 2011  William Avery 1994–1995  Walter Berry 2010–2011  Matt Bouldin 1992  Steve Burtt Sr. 2010–2011  Jerome Coleman 1998–2000  Byron Dinkins 2010  Terrell Everett 2005–2006  Lavelle Felton 2002–2003  Amos Gregory 2004–2005  Justin Hamilton 2020–2021  Will Hatcher 2005–2006  Gregory Jenkins 1998–2000  Buck Johnson 2006  Mike King 2010–2011  Nick Lewis 2002–2003  Jay Locklier 2001  Tito Maddox 1996–19972001–2002  Erik Meek 1995–1996  Xavier McDaniel 2011  Smush Parker 2010–2011  James Peters 2019–2020  Jamal Shuler 1997  Charles Smith 1996  Roy Tarpley 1997  Brooks Thompson 2010  Kelvin Torbert 2021  Elston Turner Jr. 1999–2000   Ron Ellis 2009–2010   Terrel Castle 2001–2002   Roderick Blakney 1999–2000   Peter Sauer 2015–2016   Mike DiNunno 2007–2008   Glenn Sekunda 2007–2008   Bradley Traina 2018   Darius Washington Jr. 2019–2020   Darrius Garrett

 Διατελέσαντες Προπονητές 
 Γ.Σ. Ηρακλής Θεσσαλονίκης (1921–2022) 
 Θητεία Εθνικότητα Προπονητής 1957–1964  Άγις Κυνηγόπουλος 1964  Γιώργος Πλατσούκας 1964  Ορέστης Αγγελίδης 1965  Δημήτρης Τσιγαρίδας 1965  Νίκος Βογιατζής 1965  Κώστας Τρυφέρης 1966  Ορέστης Αγγελίδης 1967–1969  Ηράκλειος Κλάγκας 1970–1971  Νίκος Βογιατζής 1971–1972  Ευάγγελος Παπακυριάκου 1972–1974  Ηράκλειος Κλάγκας 1974–1976  Νίκος Φρύδας 1976–1977  Νίκος Βογιατζής 1977  Παναγιώτης Ζαφειράκης 1977–1978  Νίκος Φρύδας 1978  Κώστας Τρυφέρης 1978–1979  Θοδωρής Ροδόπουλος 1979–1980  Ορέστης Αγγελίδης 1980–1982  Ευθύμης Κιουμουρτζόγλου 1982  Μάκης Πυριτίδης 1982–1984  Μιχάλης Γιαννουζάκος 1984  Γιώργος Προεστός 1984  Βασίλης Αγραφιώτης 1984  Τάκης Καρατζουλίδης 1984–1985  Ευθύμης Κιουμουρτζόγλου 1985  Γιώργος Προεστός 1985–1987  Μιχάλης Γιαννουζάκος 1987–1990  Σούλης Μαρκόπουλος  1990–1992    Steve Γιατζόγλου 1992    Θοδωρής Ροδόπουλος 1992  Chico Averbuck  1992–1993  Johnny Neumann 1993  Νίκος Δουβής 1993–1994   Dragan Šakota 1994–1996   Slobodan Subotić 1996   Steve Γιατζόγλου 1996   Tom Newell 1996–1997  Τάκης Ξουρίδας 1997   Zoran Slavnić 1997–1998  Βαγγέλης Αλεξανδρής  1998–2000   Dragan Šakota 2000  Μάκης Δενδρινός 2000–2001  Ηλίας Αρμένης 2001  Δημήτρης Καραμιχάλης 2001–2002  Κώστας Πιλαφίδης & Παρασκευάς Μουρατίδης 2002  Κώστας Πιλαφίδης 2002–2005  Λευτέρης Κακιούσης 2005   Dragan Raca 2005–2006  Jure Zdovc 2006  Δημήτρης Γαλάνης 2006   Παρασκευάς Μουρατίδης 2006  Αντώνης Θεοχαρόπουλος 2006–2007  Χάρης Μαρκόπουλος 2007–2008  Χρήστος Κωνσταντινίδης 2008  Γιάννης Τσιμπής 2008  Ηλίας Κωνσταντινίδης 2008  Παρασκευάς Μουρατίδης 2008–2009  Λευτέρης Χατζηκυριακίδης 2009–2010  Λευτέρης Κακιούσης 2010  Κώστας Πιλαφίδης 2010  Κώστας Μέξας 2010–2011  Darko Ruso 2011  Γιώργος Καλαφατάκης 2011  Chris Chougaz 2011  Μάκης Καλανταρίδης 2011  Κυριάκος Μπαχταλιάς 2011–2012  Θοδωρής Αλμπάνης 2012  Δημήτρης Βατός 2012–2013  Θωμάς Κωστόπουλος & Δημήτρης Βατός 2013  Δημήτρης Τσολάκης 2013–2014  Στέφανος Πέρκος 2014  Γιώργος Κυρούδης 2014–2015  Γιάννης Δαμαλής 2015  Στέφανος Πέρκος 2015  Γιάννης Δαμαλής 2015–2018  Βαγγέλης Αλεξανδρής 2018  Λευτέρης Χατζηκυριακίδης 2018  Γιάννης Ντάγιος 2018–2019  Κώστας Μέξας 2019–2020  Γιάννης Καστρίτης 2020  Ηλίας Καντζούρης 2020  Βαγγέλης Ζιάγκος  2020–2021  Στέργιος Καλύβας 2021  Θανάσης Σκουρτόπουλος  2021  Παντελής Μπούτσκος 2021  Στέργιος Κουφός 2021–2022  Κώστας Μέξας Ηρακλής (2022–Σήμερα) 
 Θητεία Εθνικότητα Προπονητής 2022–2023  Γιάννης Ντάγιος 2023  Φοίβος Γυμνόπουλος 2023  Κώστας Μέξας 2023  Παντελής Μπούτσκος 2023–2024  Θανάσης Γιαπλές 2024  Λευτέρης Κακιούσης & Διονύσης Αγγέλου 2024   Petar Aleksić 2024  Νίκος Καμπούρης 2024–2025  Χάρης Μαρκόπουλος 2025  Γιώργος Σιγάλας2025–ΣήμεραZoran Lukić

 Τρόπαια – Διακρίσεις 
 Γ.Σ. Ηρακλής Θεσσαλονίκης (1921–2022) 
 Τρόπαια 
 Ηλικιακή Ομάδα Τύπος Διοργάνωσης Διοργάνωση Τρόπαια Έτος Πηγές Άνδρες Πανελλήνιες Διοργανώσεις Πανελλήνιο Πρωτάθλημα 2 1928, 1935  Β΄ Εθνική Κατηγορία 2 1975, 1978 Τοπικές Διοργανώσεις Πρωτάθλημα Θεσσαλονίκης 6 1935, 1936, 1937, 1939, 1963, 1968 Πρωτάθλημα Β΄ Ομάδων Θεσσαλονίκης 1 1932 Tournoi Κύπελλο «ΟΧΙ» 1 1957  Tournoi «Συμεών Μαυροσκούφης» 5 1997, 1998, 1999, 2003, 2012  Έφηβοι Πανελλήνιες Διοργανώσεις Πανελλήνιο Πρωτάθλημα 2 1995, 1998 Τοπικές Διοργανώσεις Πρωτάθλημα Ε.ΚΑ.Σ. Θεσσαλονίκης 5 1979, 1988, 1995, 1998, 2003 Πρωτάθλημα Θεσσαλονίκης 2 1975, 1976 Εφημερίδα «Ελευθερία», Φύλλο: 2/7/1976, σελίδα: 4 Παίδες Πανελλήνιες Διοργανώσεις Πανελλήνιο Πρωτάθλημα 2 1976, 1998  Τοπικές Διοργανώσεις Πρωτάθλημα Ε.ΚΑ.Σ. Θεσσαλονίκης 2 1998, 2001 Πρωτάθλημα Θεσσαλονίκης 4 1970, 1973, 1974, 1976 Εφημερίδα «Ελευθερία», Φύλλο: 26/5/1970, σελίδα: 5

 Διακρίσεις 
 Ηλικιακή Ομάδα Τύπος Διοργάνωσης Διοργάνωση Κατάταξη Διακρίσεις Έτος Πηγές Άνδρες Πανελλήνιες Διοργανώσεις Πανελλήνιο Πρωτάθλημα – Α΄ Εθνική Κατηγορία  2η 3 1936, 1962, 1964  Πανελλήνιο Πρωτάθλημα – Α1 Εθνική Κατηγορία 3η 3 1961, 1995, 2004 Κύπελλο Ελλάδας 2η 3 1981, 1994, 1996 Κύπελλο Ελλάδας 3η 1 1999 Α2 Εθνική Κατηγορία 2η 2 2010, 2019 Α2 Εθνική Κατηγορία 3η 1 2017 Πανεπαρχιακό Πρωτάθλημα 2η 1 1968 Β΄ Εθνική Κατηγορία 2η 1 2013 Τοπικές Διοργανώσεις Πρωτάθλημα Θεσσαλονίκης 2η 6 1927, 1947, 1950, 1951, 1955, 1956 Πρωτάθλημα Θεσσαλονίκης 3η 9 1940, 1946, 1948, 1949, 1954, 1959, 1960, 1961, 1962 Κύπελλο Θεσσαλονίκης 2η 1 1957  Tournoi Κύπελλο «ΟΧΙ» 2η 3 1950, 1951, 1961  Tournoi Ε.Ο.ΑΠ. 2η 1 1967  Tournoi Κωνσταντινούπολης 4η 1 1995  Tournoi Γ.Σ. Ηρακλής Θεσσαλονίκης 2η 1 1992 

 Ν.Γ.Σ. Ηρακλής Θεσσαλονίκης 1908 (2022–Σήμερα) 
 Τρόπαια 
 Ηλικιακή Ομάδα Τύπος Διοργάνωσης Διοργάνωση Τρόπαια Έτος Πηγές Άνδρες Τοπικές Διοργανώσεις Γ2 Κατηγορία Ε.ΚΑ.Σ. Θεσσαλονίκης 1 2024 

 Διακρίσεις 
 Ηλικιακή Ομάδα Τύπος Διοργάνωσης Διοργάνωση Κατάταξη Διακρίσεις Έτος Πηγές Άνδρες Τοπικές Διοργανώσεις Γ1 Κατηγορία Ε.ΚΑ.Σ. Θεσσαλονίκης 2η 1 2025 

 Ηρακλής (2022–Σήμερα) 
 Διακρίσεις 
 Ηλικιακή Ομάδα Τύπος Διοργάνωσης Διοργάνωση Κατάταξη Διακρίσεις Έτος Άνδρες Πανελλήνιες Διοργανώσεις Α2 Εθνική Κατηγορία 2η 1 2025 3η 1 2024

 Παραπομπές 

 Πηγές 




 Δείτε επίσης 
 Ιβανώφειο Κλειστό Γυμναστήριο
 Γυμναστικός Σύλλογος Θεσσαλονίκης «ο Ηρακλής»
 Ηρακλής Θεσσαλονίκης (ποδόσφαιρο ανδρών)
 Ηρακλής Θεσσαλονίκης (καλαθοσφαίριση γυναικών)
 Ηρακλής Θεσσαλονίκης (πετοσφαίριση ανδρών)
 Ηρακλής Θεσσαλονίκης (πετοσφαίριση γυναικών)
 Ηρακλής Θεσσαλονίκης (υδατοσφαίριση)
 Όμιλος Φιλομούσων

 Εξωτερικοί σύνδεσμοι 
 Επίσημοι ιστότοποι 





 Social Media – Επίσημες σελίδες 
















 Iraklis Radio (Ραδιοφωνικός Σταθμός), επίσημος λογαριασμός στο Spotify.



Ανδρών
Κατηγορία:Ελληνικοί σύλλογοι καλαθοσφαίρισης
Κατηγορία:Ιδρύσεις ομάδων καλαθοσφαίρισης το 1921
Κατηγορία:Σωματεία Ε.ΚΑ.Σ.Θ.